grb

**Република Северна Македонија**

**ДРЖАВНА КОМИСИЈА**

**ЗА СПРЕЧУВАЊЕ НА КОРУПЦИЈАТА**



СТРАТЕШКИ ПЛАН

за период 2020-2022 година

**Финална верзија**

**Скопје, Јануари 2020**

***Почитувани,***

*Државната комисија за спречување на корупцијата (во натамошниот текст: ДКСК) го изготви новиот тригодишен развоен Стратешки план за периодот 2020-2022 година.*

*Стратешкиот план претставува комплексен и сеопфатен документ кој содржи, мерки и активности групирани во програми и потпрограми, кои се во функција на остварување на стратешките приоритети и цели на ДКСК и на стратешките приоритети и цели на Владата на Република Северна Македонија за 2020 година.*

*И понатаму како генерална цел на ДКСК останува нејзиниот придонес во јакнење на владеење на правото во делот на борбата против корупцијата и судирот на интереси, со цел продолжување на позитивниот тренд на напредок на Република Северна Македонија за остварување на стратешките определби на земјата - членството во ЕУ и НАТО.*

*Стратешкиот план ја отсликува севкупната работа на ДКСК во сите сегменти на нејзините комплексни законски надлежности утврдени во трите закони (Законот за спречување на корупцијата и судирот на интереси, Законот за лобирање и Законот за заштита на укажувачите) што се однесуваат на областа во која постапува, како и на приоритетните задачи од Претпристапното партнерство и особено на активностите за реализација на клучните приоритети утврдени во рамките на Акцискиот план за започнување на пристапни преговори од Пристапниот дијалог на Високо ниво меѓу Република Северна Македонија и Евроатланската Унија, со цел подигање на вкупниот капацитет на Република Северна Македонија за долгорочно справување со проблемот на корупцијата.*

*Во таа насока Стратешкиот план е усогласен со други стратешки документи како што се Националната програма за усвојување на правото на Европската Унија-НПАА, Акцискиот план за започнување на пристапни преговоти од Пристапниот дијалог на Високо ниво меѓу Република Северна Македонија и Евроатланската Унија, Годишната национална програма за членство на Република Северна Македонија во НАТО, Препораките на ГРЕКО од IV круг на евалуација на тема “Превенција на корупцијата кај членовите на парламентот, судиите и обвинителите“ и Стратегијата за реформа на јавната администарција во Република Северна Македонија како и препораките од последниот - V круг на евалуација на тема “Спречување на корупција и промовирање на интегритет кај централната власт (највисоките извршни функции) и органите за спроведување на законот„*

*Стратешкиот план на ДКСК ја опфаќа и анализата за самопроценка како ефикасно средство за прибирање на информации, идентификувајќи ги притоа силните страни и слабостите на ДКСК, како и надворешните можности и закани за институцијата.*

*ДКСК во остварувањето на своите стратешки цели и задачи и понатаму ќе се посвети на поттикнување на институционалното и нормативното јакнење, промовирање на меѓуинституционалната и меѓународната соработка, унапредување на соработката со граѓанскиот сектор, едукација, креирање на антикорупциски политики и мерки и унапредување на антикорупциската регулатива, а со крајна цел подобрување на системот на добро владеење за ефикасна превенција за борба против корупцијата и судирот на интереси.*

***Со почит***

|  |
| --- |
| ***Претседател на ДКСК*** |
| ***Билјана Ивановска*** |

# ВОВЕД

Државната комисија за спречување на корупцијата согласно утврдените стратешки приоритети на Владата на Република Северна Македонија за 2020 година, во насока на продолжување на одлучна и неселективна борба против криминалот и корупцијата и интеграција во ЕУ и НАТО, изработи документ кој освен информации за постигнатите резултати за периодот 2017-2019 година, ги содржи и основните развојни компоненти чија реализација се планира за периодот 2020-2022 година.

Стратешкиот план на ДКСК е сеопфатен документ кој ги утврдува генералните насоки како приоритетни цели, мерките и активностите кои треба да се преземат за нивна реализација и креирање на соодветни политики кои ќе ги дадат најсоодветните резултати во постигнување на приоритетите. Тој претставува синтеза на планирање во областите на делување на ДКСК и планирање на развојот внатре во институцијата и се темели на соодветни податоци и реално одразени цели, ресурси и очекувани резултати, имајќи ги предвид расположливите човечки капацитети, фискалните рамки и буџетските промени кои обезбедуваат спроведување на планот.

Стратешкиот план претставува ефикасен механизам за континуирано следење на спроведувањето на активностите и остварувањето на резултатите и основен чекор кон исполнување на мисијата и визијата на ДКСК.

Овој документ е усогласен со:

* Надлежностите на Државната комисија за спречување на корупција согласно со Законот за спречување на корупцијата и судирот на интереси, Законот за заштита на укажувачите и Законот за лобирање
* Акцискиот план за клучните приоритети за спроведување на препораките од Пристапниот дијалог за пристапување кон ЕУ на високо ниво
* Годишната национална програма за членство на Република Северна Македонија во НАТО
* Препораките на ГРЕКО од IV круг на евалуација на тема “Превенција на корупцијата кај членовите на парламентот, судиите и обвинителите“
* Препораките на ГРЕКО од последниот - V круг на евалуација на тема “Спречување на корупција и промовирање на интегритет кај централната власт (највисоките извршни функции) и органите за спроведување на законот„
* Активностите од ИПА ТАИБ 2012 проектот финансиран од ЕУ “Изработка на физибилити студија и технички спецификации за набавка на опрема за институциите во областа на правосудството и внатрешните работи“
* Стратегијата за реформа на јавната администарација во Република Северна Македонија
* Утврдената фискална рамка и можностите на буџетот на Државната комисија за спречување на корупција

Успешноста на Стратешкиот план на ДКСК за периодот 2020-2022 година, меѓудругото, во голема мерка ќе зависи од професионалноста и посветеноста на вработените имајќи ги во предвид стратешките приоритети и цели на институцијата, како и соработката со институциите и другите заинтересирани субјекти.

# АНАЛИЗА НА СОСТОЈБАTA

Пред ДКСК да ги утврди приоритетите и плановите кои се дел од овој стратешки план, беше направена анализа на постоечката состојба во областите за кои е надлежна ДКСК. Анализата на состојбата како процес помогна индивидуално и групно да се изгради заеднично разбирање за: средината во која делува ДКСК; постоечките институционални капацитети на ДКСК; како и за проблемите и предизвиците кои се најдуваат пред ДКСК.

Со оглед на силното влијание на општите и специфичните околности и честите, брзи и далекусежни импликации што произлегуваат од нив, ДКСК пред да ги утврди приоритетите и плановите за во иднина, ја анализираше постоечката состојба во областите за кои е надлежна преку Анализа на засегнатите страни, ПЕСТ анализа и СВОТ анализа, како и Функционална анализа на ДКСК.

Преку анализа на постојните состојби и трендови, ДКСК доби пореална и појасна слика за состојбите, проблемите и предизвиците во областите за кои е надлежна, состојбите во институцијата, како и критичните прашања со кои се соочува, а кои влијаат врз исполнувањето на поставените цели и нејзиниот иден развој.

При креирањето на стратешкиот план, ДКСК ги имаше предвид: внатрешната состојба во институцијата - законските надлежности, работата, активностите, буџетот, проблемите со кои се соочува, како и потенцијалите на ДКСК; состојбите во надворешното опкружување; а исто така и воспоставените релации на ДКСК со органите и институциите со кои соработува, вклучително и со граѓаните.

## Анализа на засегнатите страни

Анализата на Засегнатите страни (ЗС) ги опфати: идентификувањето на засегнатите страни; квантитативна проценка на големината на ЗС и на важноста на секоја поодделна засегната страна за ДКСК; опис зошто засегнатата страна е важна за ДКСК; квантитативна проценка на интересот на засегнатите страни за ДКСК и моќта која ја имаат засегнатите страни да влијаат врз работата на ДКСК.

Табела 1 дава сумарен преглед на направената анализа на засегнатите страни.

Табела 1: Анализа на ЗАСЕГНАТИТЕ страни (ЗС)

| **Бр.** | **Засегната страна** | **Големина на ЗС**  Проценка на дијаметар на круг на скала од 1-10  1-Најмала  10-Најголема | **ВАЖНОСТ на ЗС за ДКСК**  Обележете ја нивната важност каде 5 е најважна, а 1 е најмала важност | **Зошто е важна за ДКСК?** | **Тип на ЗС:**  **директна или**  **индиректна/ давател или корисник на услуга** | **ИНТЕРЕС на ЗС**  Оцени од 1 до 5  1 - Мал/Нема Интерес  5 - Голем Интерес | **МОЌ/ВЛИЈАНИЕ на ЗС**  Оцени од 1 до 5  1 - Мала Моќ/Влијание  5 - Голема Моѓ/Влијание | **Што и треба или што сака ДКСК од засегнатата стран**а? |
| --- | --- | --- | --- | --- | --- | --- | --- | --- |
| 1 | Министерство за Правда | 2 | 5 | Надлежен орган за донесување и измени на антикорупциските закони | Директна | 5 | 5 | Носи и изменува антикорупциски закони |
| 2 | Медиуми | 4 | 5 | Подржувачи и критичари на работата | Индиректна | 5 | 4 | Реално споделување информации |
| 3 | Меѓународни организации | 3 | 5 | Подржувачи, критичари и насочувачи на работата | Директна | 5 | 4 | Размена на информации, соработка и поддршка |
| 4 | Биро за јавни набавки | 3 | 4 | Соработка за постапување по предмети | Давател на услуга | 4 | 5 | Податоци |
| 5 | Финансиска полиција | 3 | 4 | Соработка за постапување по предмети | Давател на услуга | 4 | 5 | Податоци |
| 6 | Финансиско разузнавање | 3 | 4 | Соработка за постапување по предмети | Давател на услуга | 4 | 5 | Податоци |
| 7 | Собрание | 1 | 5 | Отчет и одговорност | Директна | 3 | 5 | Носи и менува закони, усвојува Извештаи и Национална Стратегија |
| 8 | Граѓански организации (НВО)/ Платформа на ГО за борба против корупција | 2 | 5 | Партнери во борба против корупција | Индиректна | 4 | 3 | Размена на информации, соработка и поддршка |
| 9 | Влада | 1 | 4 | Соработка во имплементација на национални програми и процесирање на иницијативи за утврдување на одговорност | Директна | 4 | 3 | Споделување информации и процесирање на барањата за постапување |
| 10 | Дипломатски претставништва во земјата | 2 | 5 | Подржувачи и критичари на работата | Директна | 5 | 2 | Финансиска и друг вид на подршка |
| 11 | Министерство за внатрешни работи | 4 | 5 | Партнери во борба против корупцијата | Давател на услуга | 2 | 4 | Соработка и размена на податоци |
| 12 | Агенција за катастар на недвижности | 3 | 5 | Иматели на податоци за недвижности | Давател на услуга | 2 | 4 | Податоци |
| 13 | Централен депозитар за хартии од вредност АД Скопје | 1 | 5 | Иматели на податоци | Давател на услуга | 2 | 4 | Податоци |
| 14 | Државен завод за ревизија | 3 | 4 | Институционална соработка за постапување по предмети | Давател на услуга | 2 | 4 | Податоци |
| 15 | Министерство за економија | 2 | 4 | Иматели на податоци | Давател на услуга | 2 | 4 | Податоци |
| 16 | Политички партии | 3 | 5 | Следење на изборни кампањи и финансирање на партиите | Давател на услуга | 3 | 2 | Следење на изборниот процес и пријавување на нерегуларности |
| 17 | Институции на централно и локално ниво | 8 | 4 | Соработка во борбата против корупцијата и судирот на интереси | Индиректна | 3 | 2 | Споделување информации и процесирање на барањата за постапување |
| 18 | Управа за јавни приходи | 4 | 4 | Партнери во борба против корупцијата | Давател на услуга | 2 | 3 | Податоци |
| 19 | Министерство за Транспорт и врски | 3 | 4 | Институционална соработка за постапување по предмети | Индиректна | 2 | 3 | Податоци |
| 20 | Министерство за животна средина | 3 | 4 | Иматели на податоци | Индиректна | 2 | 3 | Податоци |
| 21 | Избрани и Именувани лица на Институции на Централно и локално ниво | 10 | 5 | Следење на имотната состојба и судирот на интереси | Давател на услуга | 5 | 1 | Се добиваат Информации по закон |
| 22 | Царинска управа | 3 | 3 | Иматели на податоци | Давател на услуга | 2 | 2 | Податоци |
| 23 | Граѓани | 10 | 5 | Подржувачи и критичари на работата | Корисници на услуга | 3 | 1 | Споделување информации |
| 24 | Национални тела на други држави на полето за спречување на корупцијата | 2 | 4 | Размена на искуства и практики | Директна | 3 | 1 | Соработка |
| 25 | Министерство за правда - Управа за водење на матичните книги | 3 | 4 | Иматели на податоци | Давател на услуга | 1 | 3 | Податоци |
| 26 | Централен регистар на Република Македонија | 3 | 3 | Иматели на податоци | Давател на услуга | 1 | 3 | Податоци |
| 27 | Правосудни органи | 3 | 5 | процесирање на иницијативите | Директна | 1 | 2 | процесирање на иницијативите |
| 28 | Македонска берза на хартии од вредност | 1 | 1 | Иматели на податоци | Давател на услуга | 1 | 2 | Податоци |
| 29 | Фонд на пензиското и инвалидското осигурување на Македонија | 3 | 2 | Иматели на податоци | Давател на услуга | 1 | 1 | Податоци |
| 30 | Фонд за здравствено осигурување на Македонија | 3 | 2 | Иматели на податоци | Давател на услуга | 1 | 1 | Податоци |
| 31 | Агенција за вработување на Република Северна Македонија | 3 | 2 | Иматели на податоци | Давател на услуга | 1 | 1 | Податоци |
| 32 | Податоци од единствен регистар на трансакциски сметки - Клириншка куќа „КИБС“ АД Скопје | 1 | 2 | Иматели на податоци | Давател на услуга | 1 | 1 | Податоци |
| 33 | Податоци од кредитно биро: | 1 | 2 | Иматели на податоци | Давател на услуга | 1 | 1 | Податоци |
| 34 | Министерство за труд и социјална политика | 3 | 2 | Иматели на податоци | Давател на услуга | 1 | 1 | Податоци |
| 35 | Народната банка на Република Македонија | 1 | 1 | Иматели на податоци | Давател на услуга | 1 | 1 | Податоци |

## ПЕСТ анализа

Анализата на состојбата, преку ПЕСТ анализа ја опфати проценката на моменталната општествено – економска состојба во државата, вклучително: правната регулатива во областа на спречувањето на корупцијата и судирот на интереси во Република Северна Македонија и во ЕУ и нејзиното влијание; политиките на владата; внатрешна политичка состојба; партизација, корупција, непотизам; недоволен Слободен пристап и конкуренција на пазарот; монополи и организации со доминантно учество на пазарот; нетранспарентни инвестиции во инфраструктурата, енергетските ресурси, екологијата и заштитата на човековата околина; Состојба со медиумите; Невладини организации; Достапност на технолошки информации, комуникација и едукација; Странска техничко- технолошка помош.

Табела 2 дава сумарен преглед на направената ПЕСТ анализа.

Табела 2: ПЕСТ Анализа

| **Политички Фактори** | **Ранг** | **Влијание** | **Економски Фактори** | **Ранг** | **Влијание** | **Социо-Културни Фактори** | **Ранг** | **Влијание** | **Технолошки Фактори** | **Ранг** | **Влијание** |
| --- | --- | --- | --- | --- | --- | --- | --- | --- | --- | --- | --- |
| Правна рамка- национална | ЗВ | +- | Влијанија на економската глобализација на националниот пазар | НМВ |  | Невработеност кај населението | ВНЗ | - | Достапност на технолошки информации, комуникација и едукација; | ЗВ | + |
| Политиките на владата; | ЗВ | +- | Позитивни Трендови на развој на БДП | НМВ | + | Состојба со медиумите | ЗВ | + | Состојба на високошколски и научни институции | ЗМВ | +- |
| Интервенцијата на државата; | ЗМВ | +- | Недоволен Слободен пристап и конкуренција на пазарот | ЗВ | - | Етичките вредности во општеството | ЗМВ | - | Странска техничко- технолошка помош | ЗВ | + |
| Внатрешна политичка состојба; | ЗВ | +- | Монополи и организации со доминантно учество на пазарот | ЗВ | - | Образование, колективна етика | ЗМВ | +- |  |  |  |
| Функционирање на системот | ЗМВ | +- | Нетранспарентни инвестиции во инфраструктурата, енергетските ресурси, екологијата и заштитата на човековата околина | ЗВ | - | Невладини организации | ЗВ | + |  |  |  |
| Партизација, корупција, непотизам; | ЗВ | - |  |  |  | Односот кон животната средина | ЗМВ | - |  |  |  |
| Имплементација на политики | ЗВ | +- |  |  |  |  |  |  |  |  |  |
| Недоволна Поделба нa власта, демократија, владеење на правото | ЗМВ | - |  |  |  |  |  |  |  |  |  |

Рангирање на факторите: ЗВ-Значајни и возможни; ЗМВ – Значајни но со мала веројатност да се случат; ВНЗ – Возможни но не толку значајни; НМВ – Незначајни и со мала веројатност да се случат

Влијание на факторите: (+) - позитивно влијание; (-) – негативно влијание; (+-) - може да е и позитивно и негативно влијание

## Функционална Анализа

Функционалната анализа на Државната комисија за спречување на корупцијата (ДКСК) се врши со цел идентификување на главните карактеристики на нејзината постојната организациска структура и детектирање на суштествените предизвици од аспект на нејзината ефикасност и ефективност.

Следствено, од методолошка гледна точка Функционалната анализа на ДКСК ги опфати: (1) Законските акти; (2) подзаконските акти донесени од страна на ДКСК; (3) извештаите за работа на ДКСК; (4) буџетите на ДКСК; (5) сите други релевантни документи кои содржат податоци за начинот на кој ДКСК функционира односно за нејзините капацитети. Освен што се анализирани бројни документи, во рамки на процесот на подготвување на Функционалната анализа беа спроведени и интервјуа со сите членови на ДКСК, односно со лицата кои имаат раководни звања или извршуваат раководни задачи во рамките на Секретаријатот на ДКСК (Генералниот секретар на ДКСК, Помошник раководител на Сектор за програми, аналитика, меѓународна соработка и административни работи, Раководител на Одделение за спречување на корупцијата и Раководител на Одделение за финансиски прашања).

Од до сега спроведените истражувања во контекст на подготовката на Функционалната анализа на ДКСК произлегуваат неколку суштествени наоди (чие конечно потврдување допрва следи):

* ДКСК има недостаток од човечки ресурси. Имено, во постојниот Правилник за систематизација на работните места во Секретаријатот на ДКСК се предвидени 51 работно место, додека пак пополнети се 20. Овој недостаток на вработени административни службеници и други лица го отежнува секојдневното функционирање на ДКСК, како и исполнувањето на нејзините задачи согласно Законот за спречување на корупцијата и судирот на интереси и другите прописи.
* Постојната организациска структура на ДКСК е застарена, односно поделбата на работните задачи помеѓу постоечките сектори и одделенија во рамките на Секретаријатот е несоодветна и истата не е во насока на остварување на надлежностите предвидени со новиот ЗСКСИ. Потребно е нејзино модернизирање, односно донесување на нов Правилник за внатрешна организација на Секретаријатот на ДКСК во кој на поадекватен начин ќе се организираат и распределат задачите на секоја организациска единица, согласно воспоставени стандарди на квалитет.
* Во ДКСК дополнително треба да се развие систем за управување со предметите, земајќи ги предвид неколкуте процесни правила од Законот за спречување на корупцијата и судирот на интереси, како и Законот за општата управна постапка.
* Просторните услови на ДКСК се неадекватни за државен орган од таков тип.
* Во ДКСК е забележан сериозен недостаток софтверски решенија кои би го олесниле нејзиното функционирање на секојдневно рамниште.
* ДКСК во овој момент не успева да се справи со сите предвидени законски надлежности. За таа цел е потребна сериозна наградба на нејзините капацитети согласно споменатите претходни наоди.

## SWOT анализа

SWOT анализата како инструмент е искористена за утврдување на идеи, мислења, ставови и предлози по многу прашања од интерес за понатамошно поуспешно функционирање на ДКСК, преку идентификување на внатрешните и надворешните фактори[[1]](#footnote-1), нивна анализа и одредување на можните стратегии/пристапи за искористување на внатрешните и надворешните фактори.

Табела 3 дава сумарен преглед на направената SWOT анализа.

Табела 3: SWOT Анализа

|  |  |
| --- | --- |
| *ВНАТРЕШНИ ФАКТОРИ* | |
| **СИЛНИ СТРАНИ (СС)**  ПРЕДНОСТИ | **СЛАБИ СТРАНИ (С)**  НЕДОСТАТОЦИ |
| * Самостојност и независност на ДКСК * Стручна, компетентна и тимска работа * Сопствени простории * Транспарентност во работењето * Соработка со медиумите и информираност на јавноста * Ефикасна и ефективна меѓуинституционална соработка * Воспоставена меѓународна соработка * Ефикасна соработка со граѓанскиот сектор * Зголемена доверба кај граѓаните во ДКСК * Зајакната ефективна борба против корупцијата и судирот на интереси * Отвореност кон промени и подобрување на квалитетот на вкупното работење * Доверба кај донаторите | * Недоволна кадровска екипираност на Секретаријатот * Недоволен буџет за кадровско екипирање на ДКСК * Недоволно ресурси за Реализација на започнатите и планираните активности на ДКСК * Непостоење на континуирани обуки за вработените во Секретаријатот на ДКСК * Недоволни знаења на граѓаните за работењето на Државна комисија за спречување на корупција * Недоволни знаења на граѓаните за законската регулатива во областа на корупцијата, судирот на интереси и заштитата на укажувачите * Непостоење на современ систем на менаџирање со човечки и материјални ресурси во ДКСК * Застарен ИТ систем за управување со процеси во ДКСК * Неуреденост на областа за заштита на податоците |
| *НАДВОРЕШНИ ФАКТОРИ* | |
| **МОЖНОСТИ (М)** | **ЗАКАНИ (З)/ПРЕДИЗВИЦИ** |
| * Зголемено информирање, едуцирање и помош во осознавањето на негативните влијанија и последици од корупцијата и судирот на интереси * Зајакнување и проширување на меѓународната соработка * Зајакнување и надградба на меѓуинституционалната соработка * Унапредување на соработката со граѓанскиот сектор * Поттикнување на интегративните процеси * ИПА фондови и Владини рзвојни програми * Борбата со корупцијата е висок приоритет на Владата | * Отсуство на политичка волја за борба против корупцијата и судирот на интереси * Притисоци * Протекување на информации |

Според бројот на идентификуваните фактори, може да се направи првична проценка кој тип на стратегии/пристапи треба да се идентификуваат, развијат и имплементираат од страна на ДКСК со цел да се подобри ефективноста и ефикасноста во работењето, како и да се искористат можностите и да се одговори на заканите/предизвиците.

Дијаграмот 1 индицираат дека ДКСК треба да се фокусира на СС-М (SO) стратегии, кои ќе овозможат со СС да се искористат М и на С-М (WO) стратегии, кои ќе овозможат со можностите да се надминат слабите страни.

Диаграм 1

Исто така може да се констатира дека големиот број на слаби страни, можат да го интензивираат влијанието на заканите. За таа цел потребно е да се намалат слабите страни со цел да се избегнат заканите (WT – стратегии). Од друга страна е ветувачки дека големиот број на идентификувани силни страни може да помогне во надминувањето на ризиците (ST – стратегии).

Дијаграмот на сл 1 недвосмислено укажува дека една од приоритетните стратегии на ДКСК треба да биде насочена кон нејзино институционално јакнење.

Соодветната Стратегија за справувањето со ризиците, посебно за оние кои произлегуваат од заканите и слабите страни, ќе обезбеди поголем фокус врз истите и идентификација на соодветни мерки за нивно надминување или избегнување.

# МИСИЈА

ДКСК применува и поттикнува доследна примена на законите, нормативно и институционално јакнење, креира антикорупциски политики, изрекува превентивни и репресивни мерки со кои влијае на спречување на корупцијата и судирот на интереси во вршење на власта и јавни овластувања, службена должност и политика, промовира владеење на правото, доброто управување и развива правна култура.

# ВИЗИЈА

Воспоставен функционален и ефикасен систем за превенција и репресија на корупцијата и судирот на интереси.

# ПРИНЦИПИ

ДКСК во процесот на остварувањето на својата Мисија и постигнувањето на Визијата ќе се води од следните принципи. Принцип на :

* правична застапеност: соодветна и правична застапеност на граѓаните кои припаѓаат на сите заедници во органите на државната власт
* еднакви можности на жените и мажите
* професионалност: активностите ќе се спроведат работејќи објективно и следејќи ги пропишаните норми и процедури.
* иновативност: постојано ќе се бараат спонтани и системски постапки за воведување на нови начини за поефикасно, поефективно и поквалитетно извршување на работните задачи.
* етичност: во исполнувањето на целите ќе се поаѓа од принципите предвидени со Кодексот на државните службеници на РМ
* партнерство: во имплементацијата на стратешките приоритети ќе се градат партнерства со јавниот, бизнис и граѓанскиот сектор
* транспарентност
* инклузивност: вклученост на засегнатите страни

# ЗАДАЧИ И ОБВРСКИ НА ДРЖАВНАТА КОМИСИЈА ЗА СПРЕЧУВАЊЕ НА КОРУПЦИЈАТА

Задачите и обврските на Државната комисија за спречување на корупцијата се утврдени со Законот за спречување на корупцијата и судирот на интереси, Законот за заштита на укажувачите и Законот за лобирање, Деловникот за работа на ДКСК, и Правилникот за внатрешна организација на Секретаријатот на ДКСК. Основните обврски и задачи на ДКСК се во функција на:

1. донесување национална стратегија за спречување на корупцијата и судирот на интереси, со акционен план за нејзино спроведување;
2. спроведување антикорупциска проверка на закони, подзаконски акти и други општи акти, согласно со методологија која ја донесува;
3. постапување по пријави од физички и правни лица за сомнежи за корупција и судир на интереси;
4. покренување иницијатива пред надлежните органи за поведување постапка за утврдување на одговорност на службени лица;
5. покренување иницијатива за поведување постапка за кривично гонење во предметите по кои постапува;
6. ја следи законитоста на финансирањето на политичките партии;
7. ја следи законитоста на финансирањето на изборните кампањи;
8. покренува иницијатива пред надлежните органи врз основа на извештаи на Државниот завод за ревизија;
9. постапува во случаи на судир на интереси;
10. ја евидентира и следи имотната состојба и интересите во постапка согласно со овој закон;
11. пропишува образец на изјавите за имотната состојба и интересите;
12. врши проверка на податоците од изјавите за имотната состојба и интересите;
13. соработува со други државни органи во обезбе-дување на потребните информации;
14. соработува со национални тела на други држави, како и со меѓународни организации на полето на спречување на корупцијата;
15. разменува информации со надлежни тела на други држави и меѓународни организации, врз основа на обврски преземени со меѓународни договори ратификува-ни согласно со Уставот на Република Македонија;
16. соработува со здруженија, фондации, научни институции и приватниот сектор во врска со превенција на корупција и судирот на интереси;
17. подготвува анализи за ризици од корупција во различни сектори;
18. презема активности во насока на јакнење на личниот и институционалниот интегритет;
19. презема активности на планот на едукацијата и јак-нење на свеста за корупцијата и судирот на интереси;
20. води регистар на избрани и именувани лица;
21. води регистар на овластени лица за прием на пријави од укажувачи, согласно со Законот за заштита на укажувачи;
22. изготвува каталог на подароци врз основа на по-датоци добиени согласно со членот 58 од овој закон и го објавува на својата веб-страница;
23. спроведува истражувања на јавното мислење за оценка на своето работење и состојбата со корупцијата;
24. донесува годишна програма за работа на Државната комисија;
25. донесува етички кодекс на Државната комисијата и на Секретаријатот;
26. донесува деловник за работа на Државната комисија;
27. донесува акти за внатрешна организација и систематизација на работните места во Секретаријатот;
28. редовно ја известува јавноста за својата работа во врска со надлежностите што ги има согласно со овој закон и согласно со деловникот за работа на Државната комисија и
29. врши и други работи утврдени со закон.

# СПЕЦИФИЧНОСТ НА ДКСК

ДКСК е самостојна и независна институција во вршењето на работите насочени кон превенција и репресија на корупцијата и судирот на интереси, со особен фокус на јакнење на интегритетот, утврдени со Законот за спречување на корупцијата и судирот на интереси, и за својата работа одговара пред Собранието на Република Северна Македонија.

# СТРУКТУРА НА ДКСК

Државната комисија за спречување на корупцијата е самостојна и независна во вршењето на работите утврдени со Законот за спречување на корупцијата и судирот на интереси[[2]](#footnote-2) и има својство на правно лице.

ДКСК е составена од претседател и шест членови.

ДКСК има Секретаријат како стручна служба која ги врши административните работи од надлежност на Државната комисија. Со Секретаријатот раководи генерален секретар

Внатрешната организација на Секретаријатот на ДКСК, видовите и бројот на организационите облици и нивната надлежност, раководењето со организационите облици, начинот на работа, како и графичкиот приказ (органограм) на внатрешната организација на Секретаријатот се утврдени со Правилник[[3]](#footnote-3).

Со Секторот за спречување на корупцијата и судир на интереси и Секторот за програми, аналитика, меѓународна соработка и административни работи, раководат Раководители на сектори. Во случај на отсуство на раководителот на секторот, со секторот раководи помошник раководител на сектор.

Со одделение раководи раководител на одделение, а во негово отсуство, Советникот што тој ќе го определи.

На Сликата 1 е даден актуелниот органограм на Секретаријатот на ДКСК.

Според наодите од процесот на изработка на Функционална анализа на ДКСК, ќе биде потребна измена на организациската структура на ДКСК.

****

Дијаграм 1: Органограм на ДКСК

Забелешка:

1. Броевите на дијаграмот означуваат: Број на систематизирани работни места/ Број на пополнети работни места
2. Броевите кај Секторите и Секретаријатот претставуваат кумулативен збир на позициите во соодветните одделенија, вклучително лицата одговорни за секторот

# ПРИОРИТЕТИ И ЦЕЛИ НА ДРЖАВНАТА КОМИСИЈА ЗА СПРЕЧУВАЊЕ НА КОРУПЦИЈАТА

За реализација на стратешките приоритети и цели на Државната комисија за спречување на корупцијата за периодот 2020-2022 година има утврдено 1 (еден) стратешки приоритет, за чиешто спроведување се утврдени 4 (четири) стратешки цели:

**ПРИОРИТЕТ**

**Зајакнување на одлучната и неселективна борба со корупцијата и судирот на интереси и јакнење на интегритетот и независноста на институциите во насока на владеењето на правото и доброто управување.**

Во рамките на овој приоритет се утврдуваат следните Стратешки цели:

* **Унапредување на системот за превенирање и спречување на корупцијата и судирот на интереси**
* **Донесување на основани и спроведливи одлуки на ДКСК;**
* **Подобрување на квалитетот на координацијата и соработката со органите на државната управа, јавните институции и граѓанските организации.**
* **Зајакнување на институционалниот капацитет на ДКСК**

Во рамки на буџетскиот процес за 2020, ДКСК ги дефинира програмите за остварување на стратешките приоритети и приоритетните цели, а средствата за нивно финансирање ќе ги вклучи во буџетскиот циркулар за 2020 година.

Во рамките на Стратешкиот план се развиени две програми:

* Програма 1: **Институционални капацитети,**

Програмата е разработена во две Потпрограми:

1. **Обезбедување на материјални и нематеријални средства**
2. **Јакнење на човечките ресурси**

* Програма 2: **Спречување на корупцијата и судирот на интереси**

Програмата е разработена во три Потпрограми:

1. **Постапување по надлежностите на ДКСК**
2. **Едукација и јакнење на свеста**
3. **ИПА и донаторски проекти**

# ОСВРТ НА ПОСТИГНАТИТЕ РЕЗУЛТАТИ ВО 2018 ГОДИНА

## Jакнење на капацитетот на ДКСК заради ефикасно извршување на стручните, техничките и административните работи на ДКСК

ДКСК во текот на 2018 година поради нефункционалност на институцијата, од март 2018 година кога од страна на Собранието на РМ е донесена Одлука со која се разрешени од функцијата пет членови на ДКСК, меѓу кои и претседателот на комисијата, немаше можност да спроведе постапка за вработување на административни службеници на неопределено време согласно со Законот за административни службеници, ниту постапка за вработување на определено време согласно со Законот за вработените во јавниот сектор.

ДКСК, поради сериозниот проблем на недостиг на ИТ кадар, а со цел да се избегнат било какви несакани последици по функционирањето на институцијата, по претходно добиена согласност од Министерството за финансии, ангажира едно лице со договор на дело, кое определен период ќе ги извршува работните задачи и процеси поврзани со функционирањето на информатичкиот систем.

Прашањето за вработување на ИТ кадар во ДКСК истовремено беше и еден од предусловите за реализација на ИПА 2013 Проектот за набавка на опрема за институциите од областа на правда и внатрешни работи, како што беше и прашањето за обезбедување на соодветни простории за ДКСК за прием и сместување на ИКТ опремата. ДКСК во текот на 2018 година во неколку наврати ги информира надлежните институции дека нема соодветни простории и ова прашање остана отворено и нерешено.

Во текот на 2018 година вработените во Секретаријатот на ДКСК учествуваа на обуки за професионален развој и стручно усовршување како и на работилници, јавни дебати, конференции и други настани кои придонесоа за јакнење на севкупните капацитети на секретаријатот на ДКСК.

## Примена на одредбите од Законот за спречување на корупцијата

### Пријавување на имотната состојба преку развиена софтверска поддршка на евидентирање, проверка и објавување на имотната состојба.

Во Табела 4 прикажани се податоци за поднесени анкетни листови во 2018 година.

Табела 4

|  |  |
| --- | --- |
| **ПОДНЕСЕНИ АНКЕТНИ ЛИСТОВИ ВО 2018 ГОДИНА** | |
| Анкетни листови по избор/именување на функција | 1955 |
| Анкетни листови по престанок на функција | 743 |
| Обрасци за промена на имотна состојба | 454 |
| **Вкупно** | **3152** |

Резултат на обработката на анкетните листови и ажурирањето на податоците за имотната состојба во истите се објавените податоци за 6651 актуелни функционери. Во базата на податоци се внесени сите анкетни листови кои се поднесени од 2003 година заклучно со 2018 година. ([www.dksk.org.mk](http://www.dksk.org.mk)).

Во текот на 2018 година ДКСК до надлежен суд има поднесено 7 барања за поведување на прекршочна постапка за неподнесување на Анкетен лист, односно непријавување на промени во имотната состојба. Во истата година ДКСК до Управата за јавни приходи поднесе вкупно 8 барања за испитување на имот и имотна состојба согласно членот 36 од Законот за спречување на корупцијата.

### Постапување по пријави за сомнеж за корупција

ДКСК спроведувајќи ги своите надлежности утврдени во Законот за спречување на корупцијата, во делот на спречувањето на корупцијата во политиката, во вршењето на јавните овластувања и во вршењето на работите од јавен интерес, континуирано, неселективно и објективно постапуваше по конкретни предмети, и тоа:

Во периодот јануари – декември 2018 година се оформени вкупно 89 предмети, по пријави во кои се содржани наводи за постоење сомнеж за корупција, доставени од граѓани, правни лица и други субјекти. Во периодот од јануари заклучно со 8 март 2018 година (кога 5-те членови на ДКСК поднесоа оставка), ДКСК постапуваше по вкупно 61 предмет од областа на спречување на корупцијата, а од нив, решени се вкупно 21 предмети.

Од обработените предмети произлегува констатација дека најчести форми на коруптивно однесување се:

* злоупотребата на јавните овластувања во располагањето со буџетските и јавните средства и добра,
* несовесното вршење на јавните овластувања,
* пречекорувањето на службените овластувања,
* подредувањето на јавниот интерес на приватниот, групен или личен интерес, трговија со влијание,
* отсуство на интегритет и отпорност кон корупција.

### Постапување на ДКСК по предмети од областа на спречување на корупцијата во политиката

#### Активности поврзани со Локални избори 2017 година

Локалните избори 2017 година се одржаа во октомври 2017 година, и на истите учествуваа 82 учесници во изборната кампања – утврдени листи на кандидати (коалиции, политички партии и група избирачи), а кои согласно со Изборниот законик организираа изборна кампања со цел претставување на своите политички програми и кандидати за градоначалници и советнци во Советите на општините. Во однос на надлежностите на ДКСК и примената на одредбите од Изборниот законик, заклучно со месец декември 2018 година до ДКСК е доставен вкупен финансиски извештај од 46 учесници во изборната кампања на локалните избори 2017 година и истите се објавени на веб страницата на ДКСК.

Во месец февруари 2018 изготвен е Посебен извештај за можните злоупотреби на буџетски средства, јавните фондови и средствата на јавни претпријатија и други правни лица што располагаат со државен капитал за изборен период – Локални избори 2017 година, но истиот поради нефункционирање на ДКСК не е разгледан и усвоен.

#### Активности во врска со Референдумот 2018 година

Во септември 2018 година, од страна на Собранието на РСМ се спроведе Реферндум во однос на изјасување дали граѓаните се за членство во ЕУ и НАТО, со прифаќање на Договорот помеѓу Република Македонија и Република Грција. Во периодот од распишување на референдумот, па се до неговото одржување на 30-ти септември 2018 година, до ДКСК беа доставени 20 барања за мислење дали може да се преземат конкретни дејствија поврзани со постапки за јавни набавки, вработување, отуѓување на државен имот и слично за време на одржување на референдумот. Секретаријатот на ДКСК до сите 20 подносители на барањата достави известување дека ДКСК нема законски основ да постапува и одлучува по доставените барања за мислење од различни субјекти поврзани со процесот на одржување на референдумот.

#### Примена на Законот за заштита на укажувачите

Постапувајќи согласно одредбите од Законот за заштита на укажувачите и неговите подзаконски акти, во периодот од јануари-декември 2018 година, до ДКСК доставени се 68 полугодишен извештаи. Бројот и типот на институцијата кој го доставила извештајот прикажани се во Табела 5:

Табела 5

|  |  |  |
| --- | --- | --- |
| **ПОЛУГОДИШНИ ИЗВЕШТАИ 2018 година** | | |
| Институции од | 01.01 - 30.06 | 01.07 - 31.12 | |
| Јавен сектор | 43 | 14 | |
| Приватен сектор | 10 | 1 | |
| **Вкупно** | **53** | **15** | |

Во една институција од јавен сектор во доставениот полугодишен извештај наведено е дека во текот на втората половина од 2018 година, одговорното лице за прием на пријави од укажувачи на оваа институција има примено 2 пријави од внатрешни укажувачи, по кои пријави била спроведена законска постапка за прием на пријавите и постапување по истите.

Иако ДКСК е една од неколкуте наброени институции во Законот каде може да се врши заштитено надворешно пријавување, во текот на 2018 година до ДКСК не е доставена ниту една пријава од укажувач заради заштитено надворешно пријавување.

Со цел поголема инклузија во јавноста на системот на заштита на укажувачите кои ги уредува овој Закон, а со поддршка на ИПА Проектот Јакнење на националните капацитети за борба против организиран криминал и корупцијата, во текот на 2018 година се донесени Стратегија за кампања за подигнување на јавната свест за промовирање на позитивните аспекти на укажувањето, Анализа на потребите од обука и целни групи и Памфлет на најдобрите практики, системи и процедури на укажување. Во месец мај 2018 година изготвен и дистрибуиран е Водич за вработените во јавниот сектор – со укажување до заштита на јавниот интерес со што е исполнета една од активностите утврдени во Стратегијата. Во текот на 2018 година од страна на овластеното лице за прием на пријави од укажувачите во ДКСК беа спроведени повеќе обуки со вработени лица во институциите од јавен сектор, со цел успешна имплементација на Законот за заштита на укажувачите и подзаконските акти кои произлегуваат од истиот.

### Постапување на ДКСК по предмети од областа на спречување судир на интереси согласно Законот за спречување на корупцијата и судирот на интереси

Во периодот од 01.01.2018 – 31.12.2018 година, во ДКСК оформени се вкупно 81 нови предмети од областа на судирот на интереси, од кои 6 се отворени по сопствена иницијатива на ДКСК. Од вкупно отворените 11 нови предмети во наведениот период сите се завршени. Покрај нив, во текот на 2018 година ДКСК дополнително постапуваше и по 65 предмети од областа на судирот на интереси, примени и отворени во претходните години.

**Изречени мерки/ иницијативи**

Согласно член 25 став 1 алинеја 1, а во врска со член 23 став 3 од Законот за спречување судир на интереси, ДКСК изрече 1 јавна опомена на службено лице и поднесе 1 иницијатива за поведување постапка за разрешување од извршување јавни овластувања и должности на именувано лице кое постапило спротивно на одредбите од Законот за спречување судир на интереси и Законот за спречување на корупцијата.

**Изјави за интереси**

Во горенаведениот временски период примени се вкупно 1.650 изјави за интереси, од кои сите се проверени. ДКСК согласно со своите законски надлежности, против 1 избрано и именувано лице, до надлежниот суд поднесе барања за поведување прекршочна постапка поради не доставување изјава за интереси.

### Имплементација на активностите утврдени во Државнaта програма за превенција и репресија на корупцијата и превенција и намалување на појавата на судир на интереси со Акционен план 2016-2019

ДКСК има надлежност да ја донесе Државната програма 2016-2019, да го координира и следи нејзиното остварување, да ја поттикне реализацијата на утврдените антикорупциски мерки и да иницира активности за нивно ефикасно спроведување. Надлежните институции што непосредно ги спроведуваат активностите имаат обврска навремено и целосно да ги реализираат активностите и за истото, во согласност со утврдената динамика и рокови, да ја известуваат ДКСК. За таа цел, ДКСК еднаш годишно преку веб апликацијата за електронско доставување на податоците, систематски и директно ги собира податоците за статусот на реализација на активностите од Државната програма 2016-2019.

Во декември 2017 година заврши втората година од донесувањето на Државната програма 2016-2019 и поради тоа ДКСК на почетокот на месец декември, пристапи кон прибирање на податоците и информациите за статусот на реализација на програмските активности. До месец јануари 2018 година заврши процесот на прибирање на податоците за статусот на реализација на активностите по што следеше нивна обработка и анализа. Врз основа на анализата беше изготвен Вториот годишен извештај за остварувањето на Државната програма 2016-2019 за периодот јануари 2016-декември 2017 година. Овој извештај не беше усвоен од страна на ДКСК во текот на 2018 година, поради нефункциониарање на институцијата.

### Реализација и натамошно јакнење на меѓународна соработка со антикорупциски органи и тела на други држави, меѓународни институции и организации и реализација на проекти за борба против корупцијата, како и имплементација на Конвенцијата за корупција на ОН

#### 2017/2018 - поддршка на ИПА II проектот на Европската Унија “Јакнење на националните капацитети за борба против организираниот криминал и корупцијата”

ДКСК во насока на продолжување на процесот кон успешна имплементација на Законот за заштита на укажувачите, на почетокот на 2019 година, после назначувањето на новиот состав на ДКСК, ја усвои „Стратегијата за промоција на системот на заштита на укажувачите”. Стратегијата се очекува да се реализира со помош на ИПА II во 2020 година.

Со поддршка на ИПА II проектот на Европската Унија “Јакнење на националните капацитети за борба против организираниот криминал и корупцијата”, ДКСК го изготви Водичот за вработените во јавниот сектор со наслов “Со укажување до заштита на јавниот интерес”

#### 2017/2018 - ОБСЕ поддршка за развивање Методологијата за спроведување на анализа на дискреционите овластувања на носителите на јавни функции.

Со цел зајакнување на превентивните антикорупциски мерки, се започна со активност за спроведување на сеопфатна анализа на дискреционите овластувања во сите сегменти во системот на власта. Прегледот и Анализата на дискреционите овластувања ги опфати овластувањата на носителите на јавни функции од извршната власт. Како резултат од анализата се изготви Преглед на законски прописи во кои постои основ за донесување на одлуки врз основа на дискрециони овластувања и на можностите за евентуална нивна злоупотреба, како и Поимник во кој се објаснети и дефинирани општите управни акти, конкретните управни акти и дискреционите овластувања. Анализата даде генерални оценки за дискреционите овластувања, насоки за нивно редуцирање, можни решенија за намалување на дискрециони овластувања, како и предлози за конкретни измени и дополнувања во законските и подзаконските акти.

#### IPA II Поддршка на реформата на јавната администарција и статистика -Промовирање на транспарентноста и отчетноста во јавната администрација

На почетокот на 2018 година, од страна на МИОА беше презентирана Стратегијата за реформа на јавната администрација 2018-2022 година, во која што се предвидуваат четири клучни области, како што се: креирање и развој на политики, јавна служба и управување со човечки ресурси, одговорност, отчетност и транспарентност и давање услуги и ИКТ-поддршка на администрацијата. Процесот на изготвување на Стратегијата го следеше и процесот на изготвување на ИПА II Проектот: Поддршка кон реформата на јавната администрација.

Имајќи предвид дека во и изготвувањето на самата стратегија и се даде посебно значење на ДКСК, активностите предвидени со проектот ИПА II во голема мера беа насочени кон ДКСК. Така поддршката која се обезбедува кон ДКСК е фокусирана во 6 главни области:

* зајакнување на капацитетите на ДКСК,
* промовирање и имплементација на концептот на интегритет,
* поддршка во имплементација на Законот за заштита на укажувачите и јакнење на свеста за позитивниот контекст на заштитата на укажувачите,
* поддршка во развивање и имплементација на антикорупциски кампањи
* имплементација на е-учењето и
* поддршка во процесот на донесување и остварување на Националната стратегија за спречување на корупцијата и судирот на интереси во делот на ИТ алатка за нејзино следење.

#### TAIEX

Во септември 2018 година со Комисијата за спречување на корупција во Словенија се реализираше Експертска мисија за Системот за спречување и управување со судирот на интереси со цел размена на искуства

#### Совет на Европа

Во рамките на воспоставената соработка со Проектот против економски криминал, кој се имплементира од страна на Советот на Европа, во рамките на Хоризонталната програма за Западен Балкан и Турција, во 2018 година, се реализирани две обуки на тема имплементација на Законот за заштита на укажувачите.

# ОСВРТ НА ПОСТИГНАТИТЕ РЕЗУЛТАТИ ВО 2019 ГОДИНА

## Jакнење на капацитетот на ДКСК заради ефикасно извршување на стручните, техничките и административните работи на ДКСК

Со донесувањето на Законот за спречување на корупцијата и судирот на интереси во јануари 2019 година, надлежностите на ДКСК се значајно зголемени и проширени. Имајќи ја предвид моменталната состојба со бројот на вработени во Секретаријатот на ДКСК, односно само 40% пополнетост на административниот капацитет предвиден согласно Правилникот за систематизација на работните места во Секретаријатот на ДКСК, истата не работи во својот целосен капацитет, па во смисла на ова се поставува прашањето за потенцијалот и можностите да се одговори на сите предизвици согласно новите надлежности на ДКСК.

Во функција на ефиксно спроведување на Законот за спречување на корупцијата и судирот на интереси, повеќе од неопходно е спроведување на функционална анализа, по што би следело промена на актите за организација и ситематизација на работните места во Секретаријатот на ДКСК. Со спроведената функционална анализа и по донесување на актите за организација и систематизација на работните места во Секретаријатот на ДКСК, ќе се утврди обемот и потребата од зголемување и зајакнување на капацитетите во Секретаријатот на ДКСК и определи бројот на нови вработувања и унапредувања.

Зајакнување на капацитетите на институцијата ќе се реализира преку нови вработувања и преку унапредувања кои ДКСК ќе ги реализира во втората половина на 2019 година, како и преку едукација и опремување.

Обуките во 2019 година ќе се реализираат во рамки на Годишниот план за обуки на вработените на Секретаријатот на ДКСК за 2019 изготвен согласно Законот за административни службеници.

Во насока на реализација на надлежноста од ЗСКСИ, член 17 точка 25, ДКСК во 2019 ќе донесе етички кодекси, за членовите на ДКСК и за вработените во Секретаријатот на ДКСК, соодветни на спецификите на работата на ДКСК.

По долгогодишни напори, повеќе од извесно е дека во втората половина на 2019 година ќе бидат обезбедени нови простории на ДКСК соодветни за целта, намената и работата на оваа институција. По преселување во новите простории на ДКСК, ќе се отпочне постапка за преземање на веќе обезбедената ИКТ опрема преку ИПА проект, а сместена во Министерство за правда, со што ќе се отпочне миграција и инсталација (хардвер и софтвер) од старата во новата опрема. Чекор што ќе претходи на оваа постапка ќе биде обезбедување на посебни услови во новата сервер сала на ДКСК.

### Примена на одредбите од Законот за спречување на корупцијата

#### Пријавување на имотната состојба преку развиена софтверска поддршка на евидентирање, проверка и објавување на имотната состојба.

Согласно Законот за спречување на корупција и судирот на интереси , избраните, именуваните лица како и овластените лица се должни да достават изјава за имотна состојба и интереси 30 дена по стапување и престанок на функцијата како и за секоја промена на имотот. Постапувајќи по оваа одредба, ДКСК има постапено по 960 анкетни листови: (Табела 5):

Табела 5

|  |  |
| --- | --- |
| **ПОДНЕСЕНИ АНКЕТНИ ЛИСТОВИ ВО 2019 ГОДИНА** | |
| Анкетни листови по избор/именување на функција | 518 |
| Анкетни листови по престанок на функција | 186 |
| Обрасци за промена на имотна состојба | 256 |
| **Вкупно** | **960** |

Заедно со обработените претходноспоменати анкетни листови и ажурирањето на измените на податоците за имотната состојба заклучно со 30.06.2019 година на [www.dksk.org.mk](http://www.dksk.org.mk) вкупно се објавени податоци од 7002 анкетни листови на актуелни функционери.

Согласно новиот Закон за спречување на корупцијата и судирот на интереси предвиден е еден единствен образец за пријавување на имотната состојба и интересите кој образец треба да се поднесува во електронска и во печатена форма. Електронското доставување на образецот ќе започне да се применува по ставањето во функција на софтверското решение за електронска достава чие изготвување е во тек.

Исто така со новиот закон предвидено е ДКСК да има пристап до електронските бази на податоци на 17 институции од кои електронски ќе прибираат податоците потребни за проверка на имотната состојба и интересите. Во таа насока започната е постапка за поврзување со базите на податоци преку веб сервиси.

Со новиот закон надлежноста за спроведување на постапката на испитување на имотната состојба е префрлена од Управата за јавни приходи на ДКСК. Воедно е предвидено за прекршоците утврдени со законот, прекршочната постапка да ја води Прекршочната комисија во ДКСК. Пред поведување на прекршочна постапка е предвидено да се спроведува постапка за порамнување со издавање на прекршочен платен налог. Заклучно со месец јуни 2019 година за прекршоци предвидени со член 82 од Законот за спречување на корупцијата и судирот на интереси издадени се 34 прекршочни платни налози.

#### Постапување по пријави за сомнеж за корупција

Спроведувајќи ги своите надлежности утврдени во Законот за спречување на корупцијата и судирот на интереси, новиот состав на ДКСК континуирано, неселективно и објективно постапуваше по конкретни предмети и тоа по:

Во периодот 8 февруари – јуни 2019 година оформени се вкупно 334 предмети, по сопствена иницијатива и по пријави доставени од граѓани, правни лица и други субјекти. Во наведениот период, донесени се одлуки по 44 предмети. Како ефекти од надлежното постапување на ДКСК по предмети оформени по сопствена иницијатива и по пријави за сомнеж за корупција, доставени се 2 иницијативи пред надлежните судски органи за поведување постапка за утврдување на одговорност на службени лица.

### Постапување на ДКСК по предмети од областа на спречување на корупцијата во политиката

#### Претседателски избори 2019 и предвремени локални избори за градоначалници на три општини 2019 година

1. Во периодот 08 февруари – јуни 2019 година се оформени вкупно 57 предмети од областа на спречувањето на корупцијата во политиката, во врска со претседателските избори и предвремените локални избори 2019, од кои 22 предмети се оформени по основ на приговори за изборни нерегуларности и прекршувања, 32 предмети се оформени по пријава за незаконитости и прекршувања во изборниот процес и 3 предмети оформени по сопствена иницијатива, а по основ на сомневање за прекршување на одредбите од Изборниот законик и Законот за спречување на корупцијата и судирот на интереси.

Како ефекти од надлежното постапување на ДКСК по предметите од областа на спречувањето на корупцијата во политиката, до надлежните органи поднесени се 4 барања за поведување на прекршочна постапка, за сторени изборни прекршувања, од кои две барања за поведување на прекршочна постапка се потврдени и со Пресуди од Управен суд на РСМ, додека едно барање за поведување на прекршочна постапка по предмети оформени по пријава за незаконитости и прекршувања во изборниот процес и едно барање за поведување на прекршочна постапка по предмети оформени по сопствена иницијатива, се отфрлени.

2. Во однос на примената на одредбите на Изборниот законик, заклучно со месец јуни 2019 година до ДКСК доставени се и објавени на веб страницата на ДКСК :

* Финансиски Извештаи, со спецификација на трошоците за приходите и расходите на жиро - сметката за изборна кампања од денот на нејзиното отворање до крај на десеттиот ден од изборната кампања, доставени од 9 учесници во изборната кампања
* Финансиски Извештаи, со спецификација на трошоците за приходите и расходите на жиро - сметката за изборна кампања за втората половина од изборната кампања, доставени од 6 учесници на изборната кампања
* Финансиски Извештаи, со спецификација на трошоците за приходите и расходите на жиро - сметката за изборна кампања - ВКУПЕН ФИНАНСИСКИ ИЗВЕШТАЈ ЗА ИЗБОРНАТА КАМПАЊА, доставени од 3 учесници на изборната кампања

#### Примена на Законот за заштита на укажувачите

Во периодот јануари-јуни 2019 година до ДКСК, како една од институциите каде може да се врши заштитено надворешно пријавување, согласно Законот за заштита на укажувачите, беа доставени 5 пријави од укажувачи. Постапувајќи согласно одредбите од наведениот закон, и подзаконските акти, овластеното лице за прием на пријави од укажувачи постапи по поденсените пријави во законски утврдениот рок и презеде конкретни мерки заради утврдување на фактичката состојба и проверка на наводите содржани во пријавите. Постапувањето по овие пријави сеуште е во тек.

### Постапување на ДКСК по предмети од областа на спречување судир на интереси согласно Законот за спречување на корупцијата и судирот на интереси

Во периодот 08 февруари – 30 јуни 2019 година, во ДКСК се оформени вкупно 217 предмети, од кои 45 се затворени, а 166 се во тек,. Предметите се оформени по пријави поднесени од службени лица, нивни претпоставени, односно функционери кои раководат со државните органи, од анонимни подносители, по пријави од други заинтересирани лица како и по барања за мислење поднесени согласно член 72 став 3 од Законот за спречување на корупцијата и судирот на интереси.

ДКСК согласно член 76 став 2 од Законот за спречување на корупцијата и судирот на интереси, поведе 65 постапки за утврдување на судир на интереси по службена должност, од кои 30 се затворени, а 35 предмети се во тек.

Од редовната проверка на поднесените изјави за интереси во текот на 2017 година согласно член 20-а од Законот за спречување судир на интереси, ДКСК поведе постапки и констатира постоење на судир на интереси кај 19 избрани или именувани лица, од кои 11 се затворени, односно 11 лица постапиле по барањето на ДКСК и постапките за нив се запрени, а останатите 8 се во тек.

Согласно одредбите од Законот за спречување на корупцијата и судирот на интереси за кои се предвидени и прекршочни оредби, ДКСК издаде 24 прекршочни платни налози, од кои 21 се платени, а 3 се во тек.

Во овој период до ДКСК се доставени вкупно 420 изјави за интереси, од кои 160 се од службени лица што своите овластувања ги извршуваат во сферата на локалната самоуправа, 23 изјави во областа на правосудството и 237 изјави за интереси од службени лица во органите на државната власт, по што сите се проверени преку редовна проверка на изјавите за интереси.

Врз основа на член 17 став 1 точка 4 и член 24 од Законот за спречување на корупцијата и судирот на интереси, ДКСК покрена 10 иницијативи пред надлежен орган за поведување постапка за утврдување на одговорност на службени лица, сите се во тек.

Врз основа на член 17 став 1 точка 5 од Законот за спречување на корупцијата и судирот на интереси, ДКСК покрена 2 иницијативи за поведување постапка за кривично гонење во предмети по кои постапува, истите се во тек.

### Имплементација на активностите утврдени во Државнaта програма за превенција и репресија на корупцијата и превенција и намалување на појавата на судир на интереси со Акционен план 2016-2019

По конституирање на новиот состав на Државната комисија за спречување на корупцијата, во февруари 2019 година, на третата јавна седница одржана на 28.02.2019 година ДКСК го усвои вториот годишен извештај за остварувањето на Државната програма 2016-2019 за период јануари 2016-декември 2017 година и истиот е објавен на веб страницата на ДКСК.

Со оглед на тоа што во декември 2018 година измина третата година од донесувањето на Државната програма 2016-2019, ДКСК пристапи кон процесот на прибирање на податоците за статусот на реализација на активностите за периодот јануари 2016–декември 2018 година. За таа цел, ДКСК со допис ги информира номинираните лица од институциите дека веб апликацијата за електронско следење на остварувањето на Државната програма 2016-2019 година, во определениот период за прибирање на податоците, ќе биде ставена во функција и отворена за пополнување. До првата половина на месец јануари 2019 година заврши процесот на прибирање на податоците за статусот на реализација на активностите по што следеше нивна обработка и анализа и врз основа на анализата во март 2019 година беше изготвен третиот годишен извештај за остварувањето на Државната програма 2016-2019. Овој извештај како и сите досега, ќе биде објавен на Веб страницата на ДКСК.

Со оглед на тоа што се работи за последна година од остварување на Државната програма за превенција и репресија на корупцијата и судирот на интереси, се очекува со поддршка на ИПА II 2017 Реформа на јавната администрација и статистика – Зајакнување на транспарентноста и отчетноста, во втората половина од 2019 да бидат поддржани низа активности околу спроведување на квалитативни и квантитативни истражувања за ефектите од имплементацијата на Државната програма за превенција и репресија на корупцијата и судирот на интереси 2016-2019. Овие истражувања се очекува да дадат најреална слика за ефектите од имплементација на Државната програма, но истовремено да послужат и како основа за подготовка на новата Национална стратегија за спречување на корупцијата и судирот на интереси, со акционен план за нејзино спроведување

### Подготовка и донесување на Национална стратегија за спречување на корупцијата и судирот на интереси, со акционен план за нејзино спроведување

Со новиот Закон за спречување на корупцијата и судирот на интереси, како прва надлежност е утврдено донесување на Национална стратегија за спречување на корупцијата и судирот на интереси, со акционен план. Како новитет во овој закон што придонесува кон зајакнување на процесот на донесувањето и имплементација на оваа стратегија се одредбите кои предвидуваат изготвување на анализа на ризици од корупција, која што би послужила како основа за развивање на стратегијата, но и Методологија за начинот на донесувањето, пристапот и изгледот на новата Национална стратегија. По нејзино изготвување се поднесува на усвојување до Собранието на Република Северна Македонија, што претставува уште една потврда за сеопшта посветеност во борбата против корупцијата и судирот на интереси.

Во насока на успешна реализација на поставените цели и активности за донесување на Националната стратегија, ДКСК оствари соработка со УСАИД НМСИ, во рамките на која што е обезбедена финансиска и експертска поддршка.

Како основа за донесување на оваа Национална стратегија ќе послужат споменатите истражувања, но истовремено и ќе се спроведат длабински квалитативни перцепцивни и виктимолошки истражувања на најподложните сектори во специфична област. И овие истражувања се планира да бидат поддржани со ИПА II.

Донесувањето на Националната стратегија следејќи го претходното искуство, ќе биде на инклузивен и транспарентен начин и ќе претставува сеопшта стратегија која ги засега сите чинители во општеството. Почитувајќи го начелото на мултидисциплинарност во изготвувањето на Националната стратегија, ДКСК до крајот на процесот ќе организира работилници преку кои ги вклучи претставниците од повеќе надлежни институции во изготвување на стратешкиот антикорупциски документ.

Со цел обезбедување на јавност на Националната стратегија, ДКСК кон крајот на 2019 ќе организира Конференција за промоција на Националната стратегија за спречување на корупцијата и судирот на интереси со акционен план.

Како поддршка на следењето на Националната стратегија ќе се изготви нова унапредена ВЕБ апликација за периодично прибирање, обработка и извештајност на податоците од надлежните институции за имплементација на активностите предвидени во Националната стратегија. И оваа активност е предвидена да биде реализирана со поддршка на ИПА II.

### Реализација и натамошно јакнење на меѓународна соработка со антикорупциски органи и тела на други држави, меѓународни институции и организации и реализација на проекти за борба против корупцијата, како и имплементација на Конвенцијата за корупција на ОН

До септември 2019 година се очекува одобрување и започнување со реализација на активностите предвидени со двогодишниот проект ИПА II. Промовирање на транспарентноста и отчетноста во јавната администрација, одобрен преку Европската унија, а во насока на поддршка на активностите утврдени во Стратегијата за реформа на јавната администрација.

Од почетокот на 2019 година, реализирани/одобрени се три ТАИЕКС апликации:

* Дводневна експертска мисија на тема: ,,Антикорупциски мерки во образованието”
* Студиска посета за заштита на укажувачите
* Експертска мисија за финансирање на политичките партии и изборни кампањи, што се очекува да се реализира во септември 2019.

За работењето на ДКСК 2019 година е особено значајна поради отпочнувањето на реализацијата на низа проекти кои го поддржуваат остварувањето на новите зајакнати надлежности на ДКСК утврдени со новиот ЗСКСИ.

#### Соработка со УСАИД преку проектот НМСИ

Остварена е соработка со УСАИД преку проектот НМСИ во насока на обезбедување поддршка на ДКСК во: воспоставување на единствена форма за регистрација на имотна состојба и судир на интереси, како и проценка на ICT инфраструктурата и интероперабилноста потребни за внес и верификација на информациите обезбедени преку единствен образец; поддршка во развивање на Стратешки комуникациски капацитети на ДКСК; изготвување на нова функционална анализа по што би следело со изготвување на нова организација и систематизација на работните места усогласени со новите надлежности согласно ЗСКСИ, како и поддршка во јакнење на капацитетите на ДКСК преку тренинзи обуки итн. Една од поголемите активности која е поддржана со овој проект е спроведувањето на целиот процес на изготвување на Националната стратегија за спречување на корупцијата и судирот на интереси, започнувајќи од спроведување на проценка на ризици по области како основа за развивање на стратегијата, па се до нејзино промовирање.

#### Проект „Антикорупциска едукација на учениците од средните училишта“

Во јануари 2019 година, во партнерски однос со граѓанската организација Институт за демократија – ИДСЦС и поддршка од Холандската амбасада во Скопје, започна со реализација на проектот “Антикорупциска едукација на учениците од средните училишта”. Истиот се реализира во соработка со Министерството за образование и наука и Бирото за развој на образованието. Целта на проектот е воведување на содржини за антикорупција и јакнење на интегритетот во средните училишта на начин и соодветно со возраста на учениците.

Во текот на 2020 година, со доделување на сертификати за учество на обука за наставниците по предметот граѓанско образование и изготвување на документ за политики што ќе содржи препораки за воведување на антикорупциски содржини во редовното образование, ќе се заокружат активностите од проектот „Антикорупциска едукација на учениците од средните училишта“.

### Соработка со граѓански организации

Во насока на унапредување на односите со граѓанските организации, како партнери во борбата против корупцијата и судирот на интереси, Државната комисија за спречување на корупцијата реализираше повеќе координативни средби на повеќе различни теми со Платформата на Граѓански организации за борба против корупцијата и ГО Цивил. Врз основа на воспоставената соработка произлегоа повеќе проекти кои во голема мера ќе обезбедат поддршка во имплементација на надлежностите на ДКСК:

* Набљудување на успешноста на работата на ДКСК - Платформа на граѓански организации за борба против корупција преку преку Фондацијата Отворено Општество - Македонија
* Мониторинг и подобрување на капацитетот на институциите во справување со организиран криминал и корупција - Коалиција за правично судење во рамки на проектот ИПА 2 Зајакнување на влијанието на граѓанското општество во ефикасни реформи на секторот за правда
* Проект “Мониторинг на ефективноста, ефикасноста, перформансите, транспарентноста и отчетноста на ДКСК” - Транспаренси Македонија
* Експертска помош во насока на исполнување на одредбите од ЗСКСИ член 19 став 1, нова надлежност на ДКСК, спроведување на проценка на ризични области, но и проценка на ризични точки при пријавување на имотната состојба, односно детектирање на можностите за прикривање на имотната состојба.
* Пишување на етички кодекси, за членовите на ДКСК и за вработените во Секретаријатот на ДКСК, соодветни на спецификите на работата на ДКСК - Платформа на ГО за борба против корупцијата/ USAID
* Транспаренси Интернешнл –Македонија и проектот поддржан од Холандската амбасада во Скопје “Проценка на подложноста на корупција на политиките и процедурите за вработување, со посебен фокус на непотизам, кронизам и клиентализам”

#### Совет на Европа

Во рамките на воспоставената соработка со проектот против економски криминал, кој се имплементира од страна на Советот на Европа, во рамките на Хоризонталната програма за Западен Балкан и Турција, во првата половина на 2019 година, се реализирани обуки на тема имплементација на Законот за заштита на укажувачите за претставници од приватниот сектор.

Соработката со Советот на Европа ќе продолжи и во 2020, по официјализирање на проектот и утврдување на точните активности кои Советот на Европа ќе ги поддржи во насока на поддршка на работата на ДКСК.

#### Меѓународна соработка

Во почетокот на 2019 година, Државната комисија за спречување на корупцијата реализираше работна средба со делегација од Италија во состав: прествници од Италијанската Анти-корупциска Управа, Финансиската полиција во Италија и претставници од Амбасадата на Република Италија во Скопје, а заради иницијално запознавање со новиот состав и можната понатамошна соработка помеѓу двете институции ДКСК и АНАК. На овој состанок меѓу другото се разговараше и за формализирање на соработката преку потпишување на Протокол за соработка помеѓу двете институции заради продлабочување на идната соработка.

Во насока на интезивирање и продлабочување на соработката со другите земји од регионот, со цел размена на искуства, знаење и добри практики, но и постапување по евентуални конкретни предмети, ДКСК во втората половина од 2019 година, ќе воспостави конкретна соработка преку потпишување на Меморандум за соработка со Република Косово.

# ПРОГРАМИ

Државната комисија за спречување на корупцијата во периодот 2020-2022 година ќе ја реализира стратешката програма која е во функција на остварувањето на стратешките приоритети и цели на Владата на Република Северна Македонија и на приоритетот и целите на Државната комисија за спречување на корупцијата.

Во стратешкиот план се креирани следниве програми:

1. **ИНСТИТУЦИОНАЛНИ КАПАЦИТЕТИ**
2. **СПРЕЧУВАЊЕ НА КОРУПЦИЈАТА И СУДИРОТ НА ИНТЕРЕСИ**

# ПЛАНОВИ ЗА СПРОВЕДУВАЊЕ НА ПРОГРАМИТЕ

## План за спроведување на Програмата 1 -Институционални капацитети

ДКСК за да може да одговори на задачите и обврските кои произлегуваат од законската регулатива како и од високопоставениот стратешки приоритет на Владата на Република Северна Македонија за **Одлучна и неселективна борба со организираниот криминал и корупцијата**, мора да ги зајакне своите институционални капацитети и во поглед на човечките ресурси и во поглед на материјалните и нематеријалните средства.

Во ДКСК во тек е изработка на функционална анализа на ДКСК која ќе има резултат изготвување на нови акти за внатрешна организација и систематизација на работните места согласно новите зголемени надлежности на ДКСК.

Според динамиката на активностите, се очекува наведените акти да бидат изготвени и донесени до крајот на октомври 2019 година.

Сразмерно на тоа, ќе бидат планирани и соодветните обуки.

Потребните финансиски средства за нови вработени и унапредувања согласно новите зголемени надлежности на ДКСК, дополнително ќе бидат утврдени во согласност со идентификуваните потреби и со новите акти за внатрешна организација и систематизација на работните места, за што навремено ќе се извести МФ[[4]](#footnote-4).

|  |  |
| --- | --- |
| **А: ОПРАВДАНОСТ И ДИЗАЈН НА ПРОГРАМАТА** | |
| **Образложение: Програмата 1 – Институционални капацитети** произлегува од:   1. **Стратешкиот приоритет на Владата** на РСМ содржан во Одлуката за стратешки приоритети на Владата на РСМ за 2020 година: **“Одлучна и неселективна борба со организираниот криминал и корупцијата“, приоритетна цел “Одлучна и неселективна борба со организираниот криминал и корупцијата, реформи во насока на владеењето на правото, изградба на независни институции“.**   Со донесување на новиот Закон за спречување на корупцијата и судирот на интерси од 19.01.2019 година, надлежностите кои се доделени на ДКСК невозможно е да се остварат доколку не се обезбедат соодветни просторни, материјални и човечки ресурси со кои ќе се овозможи редовно и непречено функционирање на Комисијата. Потребата за зајакнување на институционалните капацитети произлегува од долгогодишната индиферентност на одговорните институции во РСМ во однос на финансиската, просторната и професионалната поддршка кон ДКСК. **Програмата има буџетски импликации,** со оглед дека се потребни поголеми финансиски средства од алоцираните за 2020 за потребите на вработување на најмалку 20 нови вработени, јакнење на капацитетите на вработените и обезбедување соодветни материјални и нематеријални средства | |
| 1. **НПАА**   **Поглавје 3.23 Правосудство и фундаментални права;**  **3.23.2 Антикорупциска политика**  Ц1: Евиденција-Натамошно зајакнување на превенцијата на корупцијата и намалување на судирот на интереси што подразбира: статистички преглед за проверки на изјавите за судир на интереси (постапки,мерки,санкции),, статистички преглед за проверки на анкетните листови и постапки за испитување на имот и имотна состојба (постапки,мерки,санкции), Ажурирање на Регистарот на избрани и именувани лица; Зајакнување на капацитетите на Одделението за Антикорупциска проверка на легислативата; Зајакнување на капацитетите на ДКСК согласно Законот за спречување на корупцијата и судирот на интереси  Ц2: Институционална рамка -Натамошно зајакнување на превенцијата на корупцијата и намалување на судирот на интереси што се однесува на Обуки за овластените лица за прием на пријави од укажувачи, јакнење на јавната свест за улогата и заштитата на укажувачите, соработка помеѓу ДКСК и граѓанските организации кои работат на полето на борбата против корупцијата и судирот на интереси | |
| 1. **Стратешките приоритети и цели на ДКСК**:   **Приоритет:**  Зајакнување на одлучната и неселективна борба со корупцијата и судирот на интереси и јакнење на интегритетот и независноста на институциите во насока на владеењето на правото и доброто управување.  **Цели:**   * Зајакнување на институционалниот капацитет на ДКСК * Донесување на основани и спроведливи одлуки на ДКСК; * Подобрување на квалитетот на координацијата и соработката со органите на државната управа, јавните институции и граѓанските организации. | |
| **Цел на Програмата:**   * Зголемување на бројот на вработени во Секретаријатот на Комисијата со стручни лица и унапредување на постојните вработени, * Обезбедување потребни обуки за сите лица во Секретаријатот * Контиунуирано функционирање и унпредување на информацискиот систем на ДКСК. * Набавка на материјални и нематеријални средства | |
| **Показатели за успех на Програмата:**   * **Расположиви и компетентни човечки ресурси за спроведување на доделените одговорности и задачи** * **Расположиви материјални и нематеријални ресурси за спроведување на доделените одговорности и задачи** | |
| Програмата е: (забележете го видот на Програмата) **⬜** Хоризонтална **✔** Вертикална | |
| **Потпрограми (компоненти) од Програмата:** | |
| **Потпрограма 1:**  Обезбедување на материјални и нематеријални средства | **Показател за успешност:**   * Воспоставени софтверски решенија неопходни за работењето на ДКСК; * Интероперабилно поврзување на ДКСК преку веб-сервиси со органи на државна управа и јавни институции за пристап до податоци * Доволно канцелариски мебел и опрема за сите вработени |
| **Потпрограма 2:**  Јакнење на човечките ресурси | **Показател за успешност:**   * Број на нововработени лица во ДКСК; * Број на унапредувања на вработените во ДКСК * Број на планирани и спроведени обуки од важност за вработените * Број на денови на обука/вработен |

| **Б: План за спроведување на ПРОГРАМА 1: ИНСТИТУЦИОНАЛНИ КАПАЦИТЕТИ** | | | | | | | | | | |
| --- | --- | --- | --- | --- | --- | --- | --- | --- | --- | --- |
| **ПОТПРОГРАМА 1: ОБЕЗБЕДУВАЊЕ НА МАТЕРИЈАЛНИ И НЕМАТЕРИЈАЛНИ СРЕДСТВА** | | | | | | | | | | |
| **Активност** | **Одговорни** | **Консултирани** | **Временска рамка** | | **Потребни ресурси** | | | | | |
| **Почеток (месец/ година)** | **Крај (месец/ година)** | **Човечки (број на извршители)** | | | **Финансиски (МКД)** | | |
| I год. | II год. | III год. | I год. | II год. | III год. |
| 1. Набавка на нови софтверски решенија (воспоставување на електронски систем за евиденција за работно време и контрола на пристап;софтвери за потребите на финансиското работење, Бар код читачи за основни средства и др) | Претседател на ДКСК  Генерален секретар, Вработени задолжени за јавни набавки | Претседател и членови на ДКСК, Генерален секретар на ДКСК | 01/2020  01/2021  01/2022 | 12/2020  12/2021  12/2022 | 3 | 3 | 3 | 400.000 | 600.000 | 600.000 |
| 1. Поврзување на ДКСК преку веб-сервиси со институциите утврдени во ЗСКСИ | Претседател на ДКСК  Генерален секретар, Вработени задолжени за јавни набавки | Претседател и членови ДКСК, Генерален секретар на ДКСК, МИОА | 01/2020  01/2021  01/2022 | 12/2020  12/2021  12/2022 | 3 | 3 | 3 | 500.000 | 600.000 | 600.000 |
| 1. Набавка на различни софтверски лиценци за ДКСК | Претседател на ДКСК  Генерален секретар, Вработени задолжени за јавни набавки | Претседател и членови ДКСК, Генерален секретар на ДКСК, МИОА | 01/2020  01/2021  01/2022 | 12/2020  12/2021  12/2022 | 3 | 3 | 3 | 200.000 | 200.000 | 200.000 |
| 1. Набавка на информатичка опрема и лиценциран софтвер за нови вработени | Претседател на ДКСК  Генерален секретар, Вработени задолжени за јавни набавки | Претседател и членови на ДКСК, Генерален секретар на ДКСК | 01/2020  01/2021  01/2022 | 12/2020  12/2021  12/2022 | 3 | 3 | 3 | 800.000 | 600.000 | 600.000 |
| 1. Набавка на услуги за одржување на хардвер и софтвер (Средства за одржување на ИКТ опрема според Проект ИПА 2013) | Претседател на ДКСК  Генерален секретар, Вработени задолжени за јавни набавки | Претседател и членови на ДКСК, Генерален секретар на ДКСК | 01/2020  01/2021  01/2022 | 12/2020  12/2021  12/2022 | 3 | 3 | 3 | 1.000.000 | 3.700.000 | 3.700.000 |
| 1. Набавка на канцелариски мебел | Претседател на ДКСК  Генерален секретар, Вработени задолжени за јавни набавки | Претседател и членови на ДКСК, Генерален секретар на ДКСК | 01/2020  01/2021  01/2022 | 12/2020  12/2021  12/2022 | 3 | 3 | 3 | 300.000 | 300.000 | 100.000 |
| **Вкупно активности во I година: 6** | | | | | 18 |  |  | 3.200.000 |  |  |
| **Вкупно активности во II година: 6** | | | | |  | 18 |  |  | 6.500.000 |  |
| **Вкупно активности во III година: 6** | | | | |  |  | 18 |  |  | 6.300.000 |
| **Вкупно за потпрограма 1: 18** | | | | | 18 | 18 | 18 | 3.200.000 | 6.500.000 | 6.300.000 |

| **Б: План за спроведување на ПРОГРАМА 1: ИНСТИТУЦИОНАЛНИ КАПАЦИТЕТИ** | | | | | | | | | | |
| --- | --- | --- | --- | --- | --- | --- | --- | --- | --- | --- |
| **ПОТПРОГРАМА 2: ЈАКНЕЊЕ НА ЧОВЕЧКИТЕ РЕСУРСИ** | | | | | | | | | | |
| **Активност** | **Одговорни** | **Консултирани** | **Временска рамка** | | **Потребни ресурси** | | | | | |
| **Почеток (месец/ година)** | **Крај (месец/ година)** | **Човечки (број на извршители)** | | | **Финансиски (МКД)** | | |
| I год. | II год. | III год. | I год. | II год. | III год. |
| 1. Зголемување на бројот на стручни лица вработени во Секретаријатот | Претседател на ДКСК, Генерален секретар | Претседател и членови ДКСК, Генерален секретар на ДКСК, МФ; МИОА | 01/2020  01/2021  01/2022 | 12/2020  12/2021  12/2022 | 10 | 10 | 5 | 6.750.000 | 7.000.000 | 3.400.000 |
| 1. Унапредување и прераспределување на постојните вработени | Претседател на ДКСК, Генерален секретар | Претседател и членови на ДКСК, Генерален секретар на ДКСК, МФ, МИОА | 01/2020  01/2021  01/2022 | 12/2020  12/2021  12/2022 |  |  |  | Буџет на ДКСК | Буџет на ДКСК | Буџет на ДКСК |
| 1. Подготвување на Стратешкиот план ДКСК | Претседател на ДКСК, Генерален секретар, ДКСК | Претседател и членови на ДКСК, Секретаријат на ДКСК | 05/2020  05/2021  05/2022 | 08/2020  08/2021  08/2022 | 8 | 8 | 8 | Буџет на ДКСК | Буџет на ДКСК | Буџет на ДКСК |
| 1. Подготвување на Финалниот текст на Стратешкиот план ДКСК и негово објавување на веб страната на ДКСК | Претседател на ДКСК, Генерален секретар | Претседател и членови на ДКСК, Секретаријат на ДКСК | 01/2021  01/2022  01/2023 | 01/2021  01/2022  01/2023 | 8 | 8 | 8 | Буџет на ДКСК | Буџет на ДКСК | Буџет на ДКСК |
| 1. Подготвување на Годишен план за работа на ДКСК | Претседател на ДКСК, Генерален секретар, ДКСК | Претседател и членови на ДКСК, Секретаријат на ДКСК | 10/2020  10/2021  10/2022 | 11/2020  11/2021  11/2022 | 10 | 10 | 10 | Буџет на ДКСК | Буџет на ДКСК | Буџет на ДКСК |
| 1. Донесување и објавување на Годишен план за работа на ДКСК | Претседател на ДКСК, Генерален секретар | Претседател и членови на ДКСК, Секретаријат на ДКСК | 01/2021  01/2022  01/2023 | 02/2021  02/2022  02/2023 | 8 | 8 | 8 | Буџет на ДКСК | Буџет на ДКСК | Буџет на ДКСК |
| 1. Подготвување и доставување на Полугодишен и Годишен извештај за спроведување на СП | Претседател на ДКСК, Генерален секретар | Претседател и членови на ДКСК, Секретаријат на ДКСК | 05/2020  05/2021  05/2022 | 12/2020  12/2021  12/2022 | 1 | 1 | 1 | Буџет на ДКСК | Буџет на ДКСК | Буџет на ДКСК |
| 1. Едукација на вработените во ДКСК | Претседател на ДКСК, Генерален секретар, надворешни обучувачи | Претседател и членови на ДКСК, Генерален секретар на ДКСК, МИОА, надворешни обучувачи | 01/2020  01/2021  01/2022 | 12/2020  12/2021  12/2022 | 50 | 50 | 50 | 300.000 | 300.000 | 300.000 |
| 1. Транзиција на Системот за управување со квалитет согласно новите барања на меѓународниот стандард ISO 9001:2015 | Претседател и членови на ДКСК, Секретаријат, Одговорни за спроведување спроведување на квалитет | Надворешен експерт, ДКСК | 01/2020  01/2021  01/2022 | 12/2020  12/2021  12/2022 | 1+1 | 1+1 | 1+1 | 150.000 | / | / |
| 1. Сертификација на Системот за управување со квалитет согласно новите барања на меѓународниот стандард ISO 9001:2015 | Претседател и членови на ДКСК, Секретаријат, Одговорни за спроведување спроведување на квалитет | Надворешен експерт, ДКСК | 01/2020  01/2021  01/2022 | 12/2020  12/2021  12/2022 | 1+1 | 1+1 | 1+1 | 300.000 | / | / |
| 1. Меѓународна соработка | Претседател и членови на ДКСК, Генерален секретар, Одделение за меѓународна соработка | Меѓународни организации и институции | 01/2020  01/2021  01/2022 | 12/2020  12/2021  12/2022 | 10 | 10 | 10 | 1.000.000 | 1.000.000 | 1.000.000 |
| **Вкупно активности во I година: 11** | | | | | 99 |  |  | 8.200.000 |  |  |
| **Вкупно активности во II година: 9** | | | | |  | 99 |  |  | 8.300.000 |  |
| **Вкупно активности во III година: 9** | | | | |  |  | 99 |  |  | 4.700.000 |
| **Вкупно за потпрограма 2: 29** | | | | | 99 | 99 | 99 | 8.200.000 | 8.300.000 | 4.700.000 |

## План за спроведување на Програма 2 – Спречување на корупцијата и судирот на интереси

Со новиот Закон за спречување на корупција и судир на интереси доделени се нови надлежности на ДКСК за неселективна борба со корупцијата и судирот на интереси.

Мерките и активностите предвидени во оваа програма се во насока на спроведување на доделените надлежности на ефективен и ефикасен начин.

Програмата посветува значајно внимание на соработката на ДКСК со јавниот, бизнис и граѓанскиот сектор, како и на меѓународната соработка.

Едукацијата и мерките за јакнењето на свеста кај засегнатите страни за превенцијата од корупција и судир на интереси се дел од програмата.

Потребните финансиски средства за нови вработени и унапредувања согласно новите зголемени надлежности на ДКСК, дополнително ќе бидат утврдени во согласност со идентификуваните потреби и со новите акти за внатрешна организација и систематизација на работните места, за што навремено ќе се извести МФ[[5]](#footnote-5).

|  |  |
| --- | --- |
| **А: ОПРАВДАНОСТ И ДИЗАЈН НА ПРОГРАМАТА** | |
| **Образложение:** **Програмата 2 – Спречување на корупција и судир на интереси** произлегува од:   1. **Стратешкиот приоритет** на Владата на РСМ содржан во Одлуката за стратешки приоритети на Владата на РСМ за 2020 година: **“Одлучна и неселективна борба со организираниот криминал и корупцијата“**, **приоритетна цел “Одлучна и неселективна борба со организираниот криминал и корупцијата, реформи во насока на владеењето на правото, изградба на независни институции“**.   Со новиот Закон за спречување на корупција и судир на интереси доделени се нови надлежности на ДКСК за неселективна борба со корупцијата и судирот на интереси.  Важен сегмент во борбата со корупцијата и судирот на интереси е подигнувањето на степенот на нивната перцепција во јавноста. Само со директна и непосредна соработка со институциите, бизнис секторот и граѓанскиот сектор, може да се постигнат значајни резултати во подигнување на свеста во борбата против корупцијата и судирот на интереси. Преку едукација и непосредна комуникција со институциите и граѓаните преку нивните здруженија, навремено укажување на состојбите и ризиците кои иницираат корупција и судир на интереси, може да се постигне јакнење на свеста за секоја појава на корупција и судир на интереси во сите сегменти на живеење и работење во општеството. | |
| 1. **НПАА**   **Поглавје 3.23 Правосудство и фундаментални права;**  **3.23.2 Антикорупциска политика**  Ц1: Евиденција-Натамошно зајакнување на превенцијата на корупцијата и намалување на судирот на интереси што подразбира: статистички преглед за проверки на изјавите за судир на интереси, статистички преглед за проверки на анкетните листови и постапки за испитување на имот и имотна состојба (постапки,мерки,санкции), Ажурирање на Регистарот на избрани и именувани лица; Зајакнување на капацитетите на Одделението за Антикорупциска проверка на легислативата; Зајакнување на капацитетите на ДКСК согласно Законот за спречување на корупцијата и судирот на интереси  Ц2: Институционална рамка -Натамошно зајакнување на превенцијата на корупцијата и намалување на судирот на интереси што се однесува на Обуки за овластените лица за прием на пријави од укажувачи, јакнење на јавната свест за улогата и заштитата на укажувачите, соработка помеѓу ДКСК и граѓанските организации кои работат на полето на борбата против корупцијата и судирот на интереси | |
| 1. **Стратешките приоритети и цели на ДКСК:**   **Приоритет:**  Зајакнување на одлучната и неселективна борба со корупцијата и судирот на интереси и јакнење на интегритетот и независноста на институциите во насока на владеењето на правото и доброто управување/  **Цели:**   * Унапредување на системот за превенирање и спречување на корупцијата и судирот на интереси * Подобрување на квалитетот на координацијата и соработката со органите на државната управа, јавните институции и граѓанските организации/ | |
| **Цел на Програмата:**   * Функционален ефикасен систем за превенција и спречување на корупцијата и судирот на интереси * Зајакнување на соработката со јавниот, приватниот и граѓанскиот сектор * Едукација и јакнење на свеста кај засегнатите страни * Зголемена поддршка од ИПА и донаторите | |
| **Показатели за успех на Програмата:**   * **Зголемен број на решени предмети по области** * **Реализирани најмалку 5 активности во соработка со јавниот, бизнис и граѓанскиот сектор** * **Реализирани најмалку 5 обуки или промотивни настани за превенција на корупцијата и судирот на интереси** * **Поддржани најмалку 5 активности од страна на ИПА и донаторите** | |
| Програмата е: (забележете го видот на Програмата) **✔**  Хоризонтална **⬜** Вертикална | |
| **Потпрограми (компоненти) од Програмата:** | |
| **Потпрограма 1:**  **Постапување по надлежностите на ДКСК** | **Показател за успешност:**   * Зголемен број на пријави од граѓани, граѓански организации и правни лица * Зголемен број на пријави од укажувачи по институции |
| **Потпрограма 2:**  **Едукација и јакнење на свеста** | **Показател за успешност:**   * Број на едукативни настани во образовните институции и кај други засегнати страни * Број на одржани обуки и работилници во јавен сектор и бизнис сектор за подигање на свеста и превенција од корупција и спречување на судир на интереси, афирмација на закон за укажувачи * Реализирани проекти и работилници со НВО |
| **Потпрограма 3:**  **ИПА и донаторски проекти** | **Показател за успешност:**   * Број на одобрени проекти * Вредност на одобрени проекти * Број на засегнати страни опфатени со проектите |

| **Б: План за спроведување на ПРОГРАМАТА 2: СПРЕЧУВАЊЕ НА КОРУПЦИЈАТА И СУДИРОТ НА ИНТЕРЕСИ** | | | | | | | | | | |
| --- | --- | --- | --- | --- | --- | --- | --- | --- | --- | --- |
| **ПОТПРОГРАМА 1: ПОСТАПУВАЊЕ ПО НАДЛЕЖНОСТИТЕ НА ДКСК** | | | | | | | | | | |
| **Активност** | **Одговорни** | **Консултирани** | **Временска рамка** | | **Потребни ресурси** | | | | | |
| **Почеток (месец/ година)** | **Крај (месец/ година)** | **Човечки (број на извршители)** | | | **Финансиски (МКД)** | | |
| I год. | II год. | III год. | I год/ | II год/ | III год |
| 1. Постапување по пријави за сомнежи за корупција | Претседател и членови на ДКСК, Одделение за спречување корупција | Засегнати страни (ЗС) даватели на услуги на ДКСК; Подносители на пријави; надворешни експерти | 01/2020  01/2021  01/2022 | 12/2020  12/2021  12/2022 | 10 + 5 | 10 + 5 | 10 + 5 | 600.000 | 600.000 | 600.000 |
| 1. Постапување по пријави за сомнежи за судир на интереси | Претседател и членови на ДКСК, Одделение за спречување судир наинтереси | ЗС даватели на услуги на ДКСК; Подносители на пријави, | 01/2020  01/2021  01/2022 | 12/2020  12/2021  12/2022 | 8 | 8 | 8 | Буџет на ДКСК | Буџет на ДКСК | Буџет на ДКСК |
| 1. Евидентирање, следење и проверка на имотна состојба и интереси | Одделение за следење и евидентирање на имотна состојба | ЗС даватели на услуги на ДКСК; Подносители на изјавите за имотна состојба и интереси | 01/2020  01/2021  01/2022 | 12/2020  12/2021  12/2022 | 5 | 5 | 5 | Буџет на ДКСК | Буџет на ДКСК | Буџет на ДКСК |
| 1. Испитување на имотна состојба | Претседател и членови на ДКСК, Одделение за следење и евидентирање на имотна состојба | ЗС даватели на услуги на ДКСК; Подносители на изјави за имотна состојба и интереси | 01/2020  01/2021  01/2022 | 12/2020  12/2021  12/2022 | 5 | 5 | 5 | Буџет на ДКСК | Буџет на ДКСК | Буџет на ДКСК |
| 1. Ажурирање на Регистарот на избрани и именувани лица | Одделение за следење и евидентирање на имотна состојба | ЈП, ЈУ или друго правно лице што располага со државен капитал, нотар, извршител, институции што вршат избор и именување | 01/2020  01/2021  01/2022 | 12/2020  12/2021  12/2022 | 2 | 2 | 2 | Буџет на ДКСК | Буџет на ДКСК | Буџет на ДКСК |
| 1. Водење на прекршочни постапки | Претседател и членови на ДКСК, Генерален секретар, Прекршочна комисија | Претседател и членови на ДКСК, Генерален секретар, Прекршочна комисија | 01/2020  01/2021  01/2022 | 12/2020  12/2021  12/2022 | 4 | 4 | 4 | Буџет на ДКСК | Буџет на ДКСК | Буџет на ДКСК |
| 1. Покренување на иницијативи пред други надлежни органи | Претседател и членови на ДКСК, Генерален секретар, Раковидители на организациони единици за Корупција и судир на интереси | Претседател и членови на ДКСК, Генерален секретар, | 01/2020  01/2021  01/2022 | 12/2020  12/2021  12/2022 | 5 | 5 | 5 | Буџет на ДКСК | Буџет на ДКСК | Буџет на ДКСК |
| 1. Антикорупциска проверка на закони, подзаконски акти и други општи акти | Претседател и членови на ДКСК, Одделение за антикорупциска проверка на легислативата | Овластени предлагачи на закони | 01/2020  01/2021  01/2022 | 12/2020  12/2021  12/2022 | 5 | 5 | 5 | Буџет на ДКСК | Буџет на ДКСК | Буџет на ДКСК |
| 1. Следење на финансирањето на политичките партии и изборните кампањи | Претседател и членови на ДКСК, Вработени задолжени за следење | ЗС даватели на услуги на ДКСК; Политички партии, ДЗР, ДИК | 01/2020  01/2021  01/2022 | 12/2020  12/2021  12/2022 | 2 | 2 | 2 | Буџет на ДКСК | Буџет на ДКСК | Буџет на ДКСК |
| * 1. Воспоставување, и одржување на софверско решение за следење на финансирањето на политичките партии | Претседател и членови на ДКСК, Генерален секретар, надворешен експерт, вработени задолежени за следење на финансисрањето на политичките партии и изборните кампањи; и задолжени за јавни набавки | Надворешен експерт, ДКСК | 01/2020  01/2021  01/2022 | 12/2020  12/2021  12/2022 | 5+1 | 2 | 2 | Грант средства од Донаторот | 100.000 | 100.000 |
| 1. Промоција, спроведување и следење на Националната стратегија за спречување на корупцијата и судирот на интереси 2020-2024 | Претседател и членови на ДКСК, Секретаријат на ДКСК | Надлежни и вклучени институции | 01/2020  01/2021  01/2022 | 12/2020  12/2021  12/2022 | 10 | 10 | 10 | Грант средства од Донаторот | 600.000 | 600.000 |
| 1. Воспоставување на Регистар на овластени лица за прием на пријави од укажувачи | Овластено лице за прием на пријави од укажувачи | Овластени лица за прием на пријави од укажувачи од институциите од јавен сектор | 01/2020  01/2021  01/2022 | 12/2020  12/2021  12/2022 | 1 | 1 | 1 | Буџет на ДКСК | Буџет на ДКСК | Буџет на ДКСК |
| 1. Подготовка на Каталог за подароци | Задолжено лице за подготковка на Каталог; Генерален секретар | Институциите | 01/2020  01/2021  01/2022 | 12/2020  12/2021  12/2022 | 1 | 1 | 1 | Буџет на ДКСК | Буџет на ДКСК | Буџет на ДКСК |
| 1. Имплементација на Стратегија за комуникација | Претседател и членови на ДКСК, Генерален секретар, лице задолжено за комуникација со јавноста надворешен експерт | Надворешен експерт | 01/2020  01/2021  01/2022 | 12/2020  12/2021  12/2022 | 1 | 1 | 1 | Буџет на ДКСК | 600.000 | 600.000 |
| 1. Изготвување на годишни планови за работа и извештаи за нивна реализација | Претседател и членови на ДКСК; Секретаријат на ДКСК | Собрание на РСМ  Медиуми  Претседател и членови ДКСК, Секретаријат на ДКСК | 01/2020  01/2021  01/2022 | 12/2020  12/2021  12/2022 | 8 | 8 | 8 | Буџет на ДКСК | Буџет на ДКСК | Буџет на ДКСК |
| **Вкупно активности во I година: 14** | | | | | 78 |  |  |  |  |  |
| **Вкупно активности во II година: 14** | | | | |  | 74 |  |  | 800.000 |  |
| **Вкупно активности во III година: 14** | | | | |  |  | 74 |  |  | 800.000 |
| **Вкупно за потпрограма 1: 42** | | | | | 78 | 74 | 74 |  | 800.000 | 800.000 |

| **Б: План за спроведување на ПРОГРАМАТА 2: СПРЕЧУВАЊЕ НА КОРУПЦИЈАТА И СУДИРОТ НА ИНТЕРЕСИ** | | | | | | | | | | |
| --- | --- | --- | --- | --- | --- | --- | --- | --- | --- | --- |
| **ПОТПРОГРАМА 2: ЕДУКАЦИЈА И ЈАКНЕЊЕ НА СВЕСТА** | | | | | | | | | | |
| **Активност** | **Одговорни** | **Консултирани** | **Временска рамка** | | **Потребни ресурси** | | | | | |
| **Почеток (месец/ година)** | **Крај (месец/ година)** | **Човечки (број на извршители)** | | | **Финансиски (МКД)** | | |
| I год. | II год. | III год. | I год. | II год. | III год. |
| 1. Изработка на годишна програмна за обуки и подигање на јавната свест | Претседател и членови на ДКСК, Генерален секретар, Одделение за човечки ресурси | ДКСК, Засегнати страни | 01/2020  01/2021  01/2022 | 12/2020  12/2021  12/2022 | 2 | 2 | 2 | Буџет на ДКСК | Буџет на ДКСК | Буџет на ДКСК |
| 1. Предавања и обуки во установите од сферата на образованието | обучувачи, надворешни предавачи, | Претседател и членови на Комисија на ДКСК, установите од сферата на образованието | 01/2020  01/2021  01/2022 | 12/2020  12/2021  12/2022 | 3 | 5 | 5 | Буџет на ДКСК | 600.000 | 600.000 |
| 1. Обуки и работилници во јавен сектор и бизнис сектор за афирмација на закон за укажувачи; | Претседател и членови на ДКСК, Генерален секретар, обучувачи, надворешни предавачи, | Јавен и приватен сектор | 01/2020  01/2021  01/2022 | 12/2020  12/2021  12/2022 | 2 | 2 | 2 | Грант средства од Донаторот | 500.000 | 500.000 |
| 1. Одржување на обуки и работилници во јавниот сектор на теми: интегритет, етика, спречување на корупцијата и судирот на интереси | Претседател и членови на ДКСК, Генерален секретар, обучувачи, надворешни предавачи, | Јавен сектор | 01/2020  01/2021  01/2022 | 12/2020  12/2021  12/2022 | 2 | 2 | 2 | Грант средства од Донаторот | 500.000 | 500.000 |
| 1. Реализирање на работни средби, проекти и работилници со граѓанските организации | Претседател и членови на ДКСК, Секретаријат | Граѓански организации | 01/2020  01/2021  01/2022 | 12/2020  12/2021  12/2022 | 2 | 2 | 2 | Грант средства од Донаторот | 300.000 | 300.000 |
| **Вкупно активности во I година: 5** | | | | | 11 |  |  |  |  |  |
| **Вкупно активности во II година: 5** | | | | |  | 13 |  |  | 1.900.000 |  |
| **Вкупно активности во III година: 5** | | | | |  |  | 13 |  |  | 1.900.000 |
| **Вкупно за потпрограма 2: 15** | | | | | 11 | 13 | 13 |  | 1.900.000 | 1.900.000 |

| **Б: План за спроведување на ПРОГРАМАТА 2: СПРЕЧУВАЊЕ НА КОРУПЦИЈАТА И СУДИРОТ НА ИНТЕРЕСИ** | | | | | | | | | | |
| --- | --- | --- | --- | --- | --- | --- | --- | --- | --- | --- |
| **ПОТПРОГРАМА 3: ИПА И ДОНАТОРСКИ ПРОЕКТИ** | | | | | | | | | | |
| **Активност** | **Одговорни** | **Консултирани** | **Временска рамка** | | **Потребни ресурси** | | | | | |
| **Почеток (месец/ година)** | **Крај (месец/ година)** | **Човечки (број на извршители)** | | | **Финансиски (МКД)** | | |
| I год. | II год. | III год. | I год. | II год. | III год. |
| 1. ИПА II 2017 Реформа на јавната администрација и статистика – Зајакнување на транспарентноста и отчетноста | Претседател на ДКСК; Генерален секретар | ДКСК; ЕУ, | 09/2019 | 09/2021 |  |  |  | Грант средства од Донаторот | Грант средства од Донаторот | Грант средства од Донаторот |
| 1. НМСИ – поддршка на капацитетите на Државната комисија за спречување на корупцијата | Претседател на ДКСК; Генерален секретар | ДКСК; УСАИД | 03/2019 | 01/2020 |  |  |  | Грант средства од Донаторот |  |  |
| 1. „Антикорупциска едукација на учениците од средните училишта“ - партнерски со граѓанската организација Институт за демократија Социетас цивилис – ИДСЦС и поддршка од Холандската амбасада во Скопје | Претседател на ДКСК; Генерален секретар | ДКСК; Холандската амбасада во Скопје, ГО ИДСЦС | 01/2019 | 12/2020 |  |  |  | Грант средства од Донаторот |  |  |
| 1. Набљудување на успешноста на работата на Државната комисија за спречување корупција- Платформа на граѓански организации за борба против корупција преку Фондацијата Отворено Општество - Македонија | Претседател на ДКСК; Генерален секретар | ДКСК; Платформа, ФООМ | 07/2019 | 02/2020 |  |  |  | Грант средства од Донаторот |  |  |
| 1. Активности против економскиот криминал - Совет на Европа | Претседател на ДКСК; Генерален секретар | ДКСК; Совет на Европа | 05/2019 | 05/2022 |  |  |  | Грант средства од Донаторот | Грант средства од Донаторот | Грант средства од Донаторот |
| 1. Проценка на подложноста на корупција во политиките и процедурите за вработување, со посебен фокус на непотизам, кронизам и клиентализам Амбасада на Кралство Холандија | Претседател на ДКСК; Генерален секретар | ДКСК; Амбасада на Кралство Холандија, ТИ македонија | 07/2019 | 05/2020 |  |  |  | Грант средства од Донаторот |  |  |
| 1. „Следење на работата, ефективноста, транспарентноста и одговорноста на Државната комисија за спречување на корупцијата“ – Британска Амбасада, Транспаренси Македонија | Претседател на ДКСК; Генерален секретар | ДКСК; Британска Амбасада, Транспаренси Македонија | 05/2019 | 02/2020 |  |  |  | Грант средства од Донаторот |  |  |
| **Вкупно активности во I година: 7** | | | | |  |  |  |  |  |  |
| **Вкупно активности во II година: 2** | | | | |  |  |  |  |  |  |
| **Вкупно активности во III година: 2** | | | | |  |  |  |  |  |  |
| **Вкупно за потпрограма 3: 11** | | | | |  |  |  |  |  |  |

# Влијанија врз човечките ресурси

Табела 6

|  |  |  |  |
| --- | --- | --- | --- |
| **Програма** | **Резиме на потреба од нови вработувања** | **Резиме на потреба од прераспределба на вработените** | **Резиме на потребите од обука** |
| **Програма 1 - Зајакнување на институционалниот капацитет на ДКСК** | Со донесување на Законот за спречување на корупцијата и судирот на интереси во јануари 2019 година, зголемени се надлежностите на ДКСК, што ја наметнува потребата од зголемување на човечките капацитетите на Секретаријатот на ДКСК, со цел да се одговори на новите предизвици и да се обезбеди ефективно и ефикасно функционирање на институцијата.  Во ДКСК во тек е изработка на функционална анализа на ДКСК која ќе има резултат изготвување на нови акти за внатрешна организација и систематизација на работните места согласно новите зголемени надлежности на ДКСК.  Според динамиката на активностите на ангажираните експерти, се очекува наведените акти да бидат изготвени и донесени до крајот на октомври 2019 година.  Дополнително ќе се утврдат точниот број и позициите за нови вработени. | Дополнително ќе се утврдат бројот и позициите на вработените кои ќе бидат прераспределени и унапредени. | * Обука за ново-вработените и дел од постојните вработени за стратешко планирање и припрема на ГПРДКСК * Обуки согласно Годишниот план за обука на Секретаријатот на ДКСК |
| **Програма 2 – Спречување на корупција и судир на интереси** | Со донесување на Законот за спречување на корупцијата и судирот на интереси во јануари 2019 година, зголемени се надлежностите на ДКСК, што ја наметнува потребата од зголемување на човечките капацитетите на Секретаријатот на ДКСК, со цел да се одговори на новите предизвици и да се обезбеди ефективно и ефикасно функционирање на институцијата.  Во ДКСК во тек е изработка на функционална анализа на ДКСК која ќе има резултат изготвување на нови акти за внатрешна организација и систематизација на работните места согласно новите зголемени надлежности на ДКСК.  Според динамиката на активностите на ангажираните експерти, се очекува наведените акти да бидат изготвени и донесени до крајот на октомври 2019 година.  Дополнително ќе се утврдат точниот број и позициите за нови вработени. | Дополнително ќе се утврдат бројот и позициите на вработените кои ќе бидат прераспределени и унапредени. | * Обука за ново-вработените и дел од постојните вработени за стратешко планирање и припрема на ГПРДКСК * Обуки согласно Годишниот план за обука на Секретаријатот на ДКСК |

# Принципи на правична застапеност

Табела 7

|  |  |  |
| --- | --- | --- |
| **Очекувано влијание во 2020 година** | **Очекувано влијание во 2021 година** | **Очекувано влијание во 2022 година** |
| Принципите на правична застапеност ќе бидат запазени согласно Годишен план за вработување за 2020 година | Принципите на правична застапеност ќе бидат запазени согласно Годишен план за вработување за 2021 година | Принципите на правична застапеност ќе бидат запазени согласно Годишен план за вработување за 2022 година |

# Принцип на еднакви можности на жените и мажите

Табела 8

|  |  |  |
| --- | --- | --- |
| **Очекувано влијание во 2020 година** | **Очекувано влијание во 2021 година** | **Очекувано влијание во 2022 година** |
| ДКСК ќе продолжи со воспоставувањето на ефективен и ефикасен систем на постигнување родова еднаквост | ДКСК ќе продолжи со воспоставувањето на ефективен и ефикасен систем на постигнување родова еднаквост/ | ДКСК ќе продолжи со воспоставувањето на ефективен и ефикасен систем на постигнување родова еднаквост |

Во Државната комисија за спречување на корупцијата од аспект на родовата еднаквост, од вкупно 27 вработени, 11 се мажи и 16 се жени. Притоа, од вкупно 11 вработени раководни административни службеници со високо образование, 4 се мажи и 7 се жени, а од вкупно 16 вработени нераководни административни службеници 7 се мажи и 9 се жени, од кои со високо образование 7 мажи и 8 жени, додека пак, со средно образование 1 жена. (Табела 9)

Табела 9

|  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- |
| **Работно место** | **Високо** | | **Вишо** | | **Средно** | | **Основно** | | **Вкупно** | | **Вкупно вработени во ДКСК** |
| **Мажи** | **Жени** | **Мажи** | **Жени** | **Мажи** | **Жени** | **Мажи** | **Жени** | **Мажи** | **Жени** |
| **Раководно** | 4 | 7 | 0 | 0 | 0 | 0 | 0 | 0 | 4 | 7 | 11 |
| **Нераководно** | 7 | 8 | 0 | 0 | 0 | 1 | 0 | 0 | 7 | 9 | 16 |
| **Вкупно** | 11 | 15 | 0 | 0 | 0 | 1 | 0 | 0 | 11 | 16 | 27 |

# Развивање на заедничките функции

Табела 10

|  |  |  |
| --- | --- | --- |
| **РАЗВИВАЊЕ ПОЛИТИКИ** | | |
| **Очекувано влијание во 2020 година** | **Очекувано влијание во 2021 година** | **Очекувано влијание во 2022 година** |
| * ДКСК дава придонес во развојот на политиките за превенција и спречување на корупцијата и судирот на интереси. Спроведува антикорупциска проверка на закони, подзаконски акти и други општи акти. | | |
|  |  |  |
| **СТРАТЕШКО ПЛАНИРАЊЕ/ ПОДГОТВУВАЊЕ НА БУЏЕТ** | | |
| **Очекувано влијание во 2020 година** | **Очекувано влијание во 2021 година** | **Очекувано влијание во 2022 година** |
| * Подготвување и доставување на Нацрт Стратешкиот план на ДКСК за 2020 – 2022 (мај-август) * Координација и подготовка на Буџетот на ДКСК за 2020 година во рамки на организационите единици во институцијата (мај-август) * Подготвување на Годишен план за работа на ДКСК (октомври-ноември) * Донесување и објавување на Годишен план за работа на ДКСК (јануари-февруари 2021) * Усогласување на нацрт стратешкиот план со заклучните согледувања и препораки на Генералниот секретаријат на Владата на Република Северна Македонија; * Усогласување на стратешкиот план со Буџетот на Република Северна Македонија, донесување на стратешкиот план и објавување (15 јануари 2021) * Подготвување, доставување и објавување на Извештајот за спроведување на Годишниот план за работа (јануари-март 2021) | * Подготвување и доставување на Нацрт Стратешкиот план на ДКСК за 2021 – 2023 (мај-август) * Координација и подготовка на Буџетот на ДКСК за 2021 година во рамки на организационите единици во институцијата (мај-август); * Подготвување Годишен план за работа на ДКСК (октомври-ноември) * Донесување и објавување на Годишен план за работа на ДКСК (јануари-февруари 2021) * Усогласување на нацрт стратешкиот план со заклучните согледувања и препораки на Генералниот секретаријат на Владата на Република Северна Македонија; * Усогласување на стратешкиот план со Буџетот на Република Северна Македонија, донесување на стратешкиот план и објавување (15 јануари 2022) * Подготвување, доставување и објавување на Извештајот за спроведување на Годишниот план за работа (јануари-март 2022) | * Подготвување и доставување на Нацрт Стратешкиот план на ДКСК за 2022 – 2024 (мај-август) * Координација и подготовка на Буџетот на ДКСК за 2022 година во рамки на организационите единици во институцијата (мај-август); * Подготвување Годишен план за работа на ДКСК (октомври-ноември) * Донесување и објавување на Годишен план за работа на ДКСК (јануари-февруари 2021) * Усогласување на нацрт стратешкиот план со заклучните согледувања и препораки на Генералниот секретаријат на Владата на Република Северна Македонија; * Усогласување на стратешкиот план со Буџетот на Република Северна Македонија, донесување на стратешкиот план и објавување (15 јануари 2023) * Подготвување, доставување и објавување на Извештајот за спроведување на Годишниот план за работа (јануари-март 2023) |
| **ИЗВРШУВАЊЕ НА БУЏЕТОТ И УПРАВУВАЊЕ СО СРЕДСТВА** | | |
| **Очекувано влијание во 2020 година** | **Очекувано влијание во 2021 година** | **Очекувано влијание во 2022 година** |
| * Подготвување на Годишен финансиски извештај согласно член 47 од Законот за јавна внатрешна финансиска контрола, со извештај за самооценување на одделните процеси на системот за финансиско управување и контрола; * Координација со лицето и комисијата за јавни набавки во функција на усогласување на планираните набавки со одобрениот буџет и реализација на буџетот за 2020 година; * Континуирано ќе се спроведува контрола и известување за извршувањето на буџетот; * Подготвување соодветни интерни акти за активности и процеси во надлежност на Одделението за финансиски прашања; * Учество на дел од вработените во соодветни обуки од областа на финансиското и буџетско работење и јавните набавки/ | * Подготвување на Годишен финансиски извештај согласно член 47 од Законот за јавна внатрешна финансиска контрола, со извештај за самооценување на одделните процеси на системот за финансиско управување и контрола; * Координација со лицето и комисијата за јавни набавки во функција на усогласување на планираните набавки со одобрениот буџет и реализација на буџетот за 2021 година; * Континуирано ќе се спроведува контрола и известување за извршувањето на буџетот; * Подготвување соодветни интерни акти за активности и процеси во надлежност на Одделението за финансиски прашања; * Учество на дел од вработените во соодветни обуки од областа на финансиското и буџетско работење и јавните набавки/ | * Подготвување на Годишен финансиски извештај согласно член 47 од Законот за јавна внатрешна финансиска контрола, со извештај за самооценување на одделните процеси на системот за финансиско управување и контрола; * Координација со лицето и комисијата за јавни набавки во функција на усогласување на планираните набавки со одобрениот буџет и реализација на буџетот за 2022 година; * Континуирано ќе се спроведува контрола и известување за извршувањето на буџетот; * Подготвување соодветни интерни акти за активности и процеси во надлежност на Одделението за финансиски прашања; * Учество на дел од вработените во соодветни обуки од областа на финансиското и буџетско работење и јавните набавки/ |
| **УПРАВУВАЊЕ СО ЧОВЕЧКИ РЕСУРСИ** | | |
| **Очекувано влијание во 2020 година** | **Очекувано влијание во 2021 година** | **Очекувано влијание во 2022 година** |
| * Вработувања во согласност со ново донесените акти - Правилникот за внатрешна организација и Правилникот за систематизација на работните места во Секретаријатот на ДКСК * Унапредувања и прераспоредувања на вработените во согласност на ново донесените акти - Правилникот за внатрешна организација и Правилникот за систематизација на работните места во Секретаријатот на ДКСК * Подготвување на Годишен план за вработување на ДКСК за 2020 и 2021 година; * Подготвување на Годишен план за обуки за вработените во Секретаријатот на ДКСК за 2021; * Подготвување на Извештај за реализација на Планот за обуки за вработените во Секретаријатот на ДКСК во 2019; * Подготвување на Извештајот за полугодишно интервју; * Подготвување на Извештај со ранг-листа на годишни оцени за сите оценети вработени во ДКСК за претходната година; * Подготвување на Годишен извештај за изречените мерки за утврдена дисциплинска и материјална одговорност на административните службеници за претходната година. | * Подготвување на Годишен план за вработување на ДКСК за 2022; * Подготвување на Годишен план за обуки за вработените во Секретаријатот на ДКСК за 2022; * Подготвување на Извештај за реализација на Планот за обуки за вработените во Секретаријатот на ДКСК во 2020; * Подготвување на Извештајот за полугодишно интервју; * Подготвување на Извештај со ранг-листа на годишни оцени за сите оценети вработени во ДКСК за претходната година; * Подготвување на Годишен извештај за изречените мерки за утврдена дисциплинска и материјална одговорност на административните службеници за претходната година. | * Подготвување на Годишен план за вработување на ДКСК за 2023; * Подготвување на Годишен план за обуки за вработените во Секретаријатот на ДКСК за 2023; * Подготвување на Извештај за реализација на Планот за обуки за вработените во Секретаријатот на ДКСК во 2021; * Подготвување на Извештајот за полугодишно интервју; * Подготвување на Извештај со ранг-листа на годишни оцени за сите оценети вработени во ДКСК за претходната година; * Подготвување на Годишен извештај за изречените мерки за утврдена дисциплинска и материјална одговорност на административните службеници за претходната година. |
| **УПРАВУВАЊЕ СО ИНФОРМАЦИСКИ ТЕХНОЛОГИИ** | | |
| **Очекувано влијание во 2020 година** | **Очекувано влијание во 2021 година** | **Очекувано влијание во 2022 година** |
| * Тековно одржување на хардверот и софтверот на ДКСК * Поврзување на ДКСК преку веб-сервиси со институциите утврдени во ЗСКСИ * Воспоставување, и одржување на софверско решение за следење на финансирањето на политичките партии * Развивање, инсталација и користење на ИТ решение –веб апликација за прибирање, евалуација и квалитативна проверка на имплементацијата на Националната стратегија * Воспоставување на Регистар на овластени лица за прием на пријави од укажувачи * Воспоставуње на електронски Каталог на подароци * Воспоставување на електронски систем за евиденција за работно време и контрола на пристап; | * Тековно одржување на хардверот и софтверот на ДКСК * Поврзување на ДКСК преку веб-сервиси со институциите утврдени во ЗСКСИ * Одржување на софверското решение за следење на финансирањето на политичките партии * Користење и одржување на веб апликацијата за прибирање, евалуација и квалитативна проверка на имплементацијата на Националната стратегија * Ажурирање на Регистарот на овластени лица за прием на пријави од укажувачи * Ажурирање на електронски Каталог на подароци * Одржување на електронски систем за евиденција за работно време и контрола на пристап | * Тековно одржување на хардверот и софтверот на ДКСК * Поврзување на ДКСК преку веб-сервиси со институциите утврдени во ЗСКСИ * Одржување на софверското решение за следење на финансирањето на политичките партии * Користење и одржување на веб апликацијата за прибирање, евалуација и квалитативна проверка на имплементацијата на Националната стратегија * Ажурирање на Регистарот на овластени лица за прием на пријави од укажувачи * Ажурирање на електронски Каталог на подароци * Одржување на електронски систем за евиденција за работно време и контрола на пристап |
|  |  |  |
| **Внатрешна ревизија** | | |
| **Очекувано влијание во 2020 година** | **Очекувано влијание во 2021 година** | **Очекувано влијание во 2022 година** |
| * Извршување на внатрешните ревизии согласно Стратешкиот план за периодот 2020 - 2022 и Годишниот план за извршување на внатрешната ревизија за 2020 согласно склучениот Договор за вршење на ревизија бр/ 084089/1 од 25/02/2009 година со Управата за јавни приходи; * Подготвување Годишен финансиски извештај согласно член 47 од законот за јавна внатрешна финансиска контрола, со извештај за самооценување на одделните процеси на системот за финансиско управување и контрола; * Подготвување на Стратешки план за внатрешната ревизија за периодот 2020 - 2022 година согласно законот за јавна внатрешна финансиска контрола/ | * Извршување на внатрешните ревизии согласно Стратешкиот план за периодот 2021 - 2023 и Годишниот план за извршување на внатрешната ревизија за 2021 согласно склучениот Договор за вршење на ревизија бр/ 084089/1 од 25/02/2009 година со Управата за јавни приходи; * Подготвување Годишен финансиски извештај согласно член 47 од законот за јавна внатрешна финансиска контрола, со извештај за самооценување на одделните процеси на системот за финансиско управување и контрола; * Подготвување на Стратешки план за внатрешната ревизија за периодот 2021 - 2023 година согласно законот за јавна внатрешна финансиска контрола/ | * Извршување на внатрешните ревизии согласно Стратешкиот план за периодот 2022 - 2024 и Годишниот план за извршување на внатрешната ревизија за 2022 согласно склучениот Договор за вршење на ревизија бр/ 084089/1 од 25/02/2009 година со Управата за јавни приходи; * Подготвување Годишен финансиски извештај согласно член 47 од законот за јавна внатрешна финансиска контрола, со извештај за самооценување на одделните процеси на системот за финансиско управување и контрола; * Подготвување на Стратешки план за внатрешната ревизија за периодот 2022 - 2024 година согласно законот за јавна внатрешна финансиска контрола/ |

# УТВРДУВАЊЕ НА РИЗИЦИ

## РИЗИЦИ НА НИВО НА СТРАТЕШКИ ПЛАН

Табела 11

| **РИЗИК** | **ВЕРОЈАТНОСТ ЗА НАСТАНУВАЊЕ НА РИЗИКОТ** | **ВИЛЈАНИЕ НА РИЗИКОТ ВРЗ ОСТВАРУВАЊЕ НА ЦЕЛИТЕ** | **МЕРКИ ЗА СПРАВУВАЊЕ СО РИЗИКОТ** |
| --- | --- | --- | --- |
| 1. Во фазата на процесот на усогласување и подготвување на Предлог-буџетот на Република Северна Македонија за наредната година постои изложеност на ризик да не се одобрат сите наведени пресметки и побарувања доставени до Министерството за финансии; | Голема | Големо | * Во процесот на подготвување на буџетот се дава приоритет на активностите кои се веќе во тек и тие што се од стратешко значење. * Лобирање * Проектно финансирање преку ИПА и донаторски средства |
| 1. При извршување на работните задачи во Одделенијата кои не се соодветно екипирани со човечки капацитети постои ризик од правење грешки во подготвувањето на документите од надлежност на Секторот поради стрес, работа под притисок, работни зaдачи со кратки рокови и сл. | Средна | Големо | * Кадровско екипирање со квалитетен и стручно оспособен кадар и спроведување на соодветен тип на обуки – стручно усовршување на вработените во секторот. |
| 1. Недоволна кооперативност и вклученост на институциите утврдени во ЗСКСИ | Ниска | Средно | * Обуки и подигање на свесноста за спречување на корупцијата и судирот на интереси |
| 1. Ризик од уништување на документација и податоци поради пожар или поплава. | Голема | Големо | * Сместување и чување на архивскиот и документарниот материјал во согласност со пропишаните стандарди. |
| 1. Дефект/нефункционалност на ИКТ опрема | Средна | Големо | * Воспоставување на резервна копија на податоците |
| 1. Трајно губење на податоци | Средна | Големо | * Воспоставување на резервна копија на податоците |

## РИЗИЦИ НА НИВО НА ПРОГРАМА 1 – ИНСТИТУЦИОНАЛНИ КАПАЦИТЕТИ

Табела 12

|  |  |  |  |
| --- | --- | --- | --- |
| **РИЗИК** | **ВЕРОЈАТНОСТ ЗА НАСТАНУВАЊЕ НА РИЗИКОТ** | **ВИЛЈАНИЕ НА РИЗИКОТ ВРЗ ОСТВАРУВАЊЕ НА ЦЕЛИТЕ** | **МЕРКИ ЗА СПРАВУВАЊЕ СО РИЗИКОТ** |
| 1. Недоволно пополнети систематизирани работни места | Голема | Големо | * Обезбедување на соодветен Буџет за ДКСК * Ангажирање на надворешни консултанти преку проекти |
| 1. Нередовно и нестручно одржување на хардверот и софтверот | Средна | Големо | * Тековно и стручно одржување на хардверот и софтверот |
| 1. Нецелосно дефинирани технички спецификации за набавките | Ниска | Средно | * Вклученост на сите засегнати вработени од ДКСК во процесот на припрема на техничката спецификација |
| 1. Неусогласеност на испорачаните стоки/услуги/работи со истите предвидени во договорот | Ниска | Средно | * Вклучување на заштитни клаузули во договорот |
| 1. Неусогласеност на сметководствените податоци со состојбата утврдена со пописот | Ниска | Средно | * Воспоставување електронски систем за попис |
| 1. Ненавремена копија на податоците (backup) | Ниска | Средно | * Систематска проверка на копијата на податоците |
| 1. Физичко оштетување на серверите | Ниска | Големо | * Надзор и физичко обезбедување на серверите |
| 1. Инсталација на нелиценциран и незаштитен софтвер | Ниска | Средно | * Набавка на лиценциран софтвер |
| 1. Нередовно ажурирање на анти-вирусни програми за заштита од вируси, спам пораки и сл.) | Ниска | Средно | * Редовно ажурирање на анти-вирусните програми |
| 1. Недостаток на анти-вирусен лиценциран софтвер | Ниска | Средно | * Набавка на лиценциран антивирусен софтвер |

## РИЗИЦИ НА НИВО НА ПРОГРАМА 2 – СПРЕЧУВАЊЕ НА КОРУПЦИЈАТА И СУДИРОТ НА ИНТЕРЕСИ

Табела 13

| **РИЗИК** | **ВЕРОЈАТНОСТ ЗА НАСТАНУВАЊЕ НА РИЗИКОТ** | **ВИЛЈАНИЕ НА РИЗИКОТ ВРЗ ОСТВАРУВАЊЕ НА ЦЕЛИТЕ** | **МЕРКИ ЗА СПРАВУВАЊЕ СО РИЗИКОТ** |
| --- | --- | --- | --- |
| 1. Неспроведување на мерките и активностите предвидени со Националната стратегија за спречување на корупција и судир на интереси со Акционен план за нејзино спроведување | Голема | Големо | * Зајакната соработка со институциите вклучени во имплементацијата на Националната стратегија |
| 1. Невоспоставено следење на финансирањето на политичките партии и изборните кампањи | Голема | Големо | * Зајакната соработка со Собранието на РСМ * Зајакната соработка со политичките партии |
| 1. Нецелосно утврдена фактичка состојба во врска со наводите содржани во пријавите поради недобивање на барани информации или доставени нецелосни информации од други надлежни институции | Голема | Големо | * Поведување на прекршочна постапка, во случај на непостапување по барањето на ДКСК, од страна на надлежната институција во рокот утврден во член 23 од ЗСКСИ |
| 1. Злоупотреба и тргување или недозволено користење на информации од страна на административни службеници и членови на ДКСК | Средна | Големо | * Потпишување на изјава за доверливост * Поведување на постапка за утврдување на одгворност |
| 1. Попречување на директниот електронски пристап и користење на податоците од базите на податоци од институциите утврдени со став 4 од членот 25 од ЗСКСИ | Голема | Големо | * Поведување на постапка за утврдување на одговорност на лицето што попречува |
| 1. Непријавување на постоење на судир на интереси од страна на административен службеник/член на ДКСК спрема службени лица од институцијата од која се бараат податоци заради утврдување на фактичката состојба по оформен предмет | Средна | Средно | * Поведување на постапка за утврдување на одговорност |
| 1. Необјавување на податоци што според ЗСКСИ или друг закон мораат да бидат јавно објавени | Средна | Средно | * Поведување на постапка за утврдување на одгворност |
| 1. Објавување на податоци што претставуваат тајна согласно со закон | Средна | Средно | * Поведување на постапка за утврдување на одгворност |
| 1. Недоволно познавање на Законот за заштита на укажувачите од страна на укажувач/подносител на пријава за корупција, а што предизвикува некористење на заштитата што ја пропишал овој Закон | Голема | Големо | * Подигнување на јавната свест за промовирање на позитивните аспекти на укажувањето преку организирање и реализирање на кампањи, обуки и дистибуција на промотивен материјал |
| 1. Нецелосно или неточно потполнета Извјава за имотна состојба и интереси | Голема | Големо | * Електронско доставување на образецот за Изјавата * Поведување на постапка за проверка на Изјавата |
| 1. Неточна утврдена фактичка состојба во предметите по кои постапува ДКСК | Средна | Големо | * Обезбедување на доволни и релевантни податоци од институциите * Размена на податоци и информации во рамките на ДКСК |
| 1. Недоволно финансиски средства за спроведување на обуки и настани за јакнење на јавната свест | Голема | Голема | * Аплицирање кај донатори за финансирање на обуки и настани |
| 1. Намален интерес на донаторите за работата на ДКСК | Мала | Големо | * Зголемено планирање * Лобирање * Градење на партнерства |

1. Факторите се пример за релевантни или соодветни прашања што треба да се земат предвид при анализата на внатрешните/надворешните состојби [↑](#footnote-ref-1)
2. Службен весник на РМ Бр.12 од 19 јануари 2019 [↑](#footnote-ref-2)
3. Правилник за внатрешната организација на Секретаријатот на ДКСК, од 27.11.2015 [↑](#footnote-ref-3)
4. Во Планот за спроведување, за активностите за кои постои одредена квантитативна проценка на потребните човечки и финансиски ресурси (од Буџетот на ДКСК) се впишани соодветни проценети износи. За останатите е наведено дека финансиските извори се од Буџетот на ДКСК или од Грант средства од донаторот. [↑](#footnote-ref-4)
5. Во Планот за спроведување, за активностите за кои постои одредена квантитативна проценка на потребните човечки и финансиски ресурси (од Буџетот на ДКСК) се впишани соодветни проценети износи. За останатите е наведено дека финансиските извори се од Буџетот на ДКСК или од Грант средства од донаторот. [↑](#footnote-ref-5)